H "Κιθαριστική Ορχήστρα Βόλου" στο Φεστιβάλ Καστοριάς - volos.ert.gr\nPaul Goodman – Μανωλία Κοκολογιάννη Συναυλία Οργανικής Μουσικής στην Περισπωμενη\nΔεύτερο Διεθνές Φεστιβάλ Χορού Αναπηρίας και Μη IDFD στην Καρδίτσα\nH «Κιθαριστική Ορχήστρα Βόλου» στο Φεστιβάλ Καστοριάς\nΜια νέα δυναμική εμφάνιση με αντιπροσωπευτικά μουσικά έργα από τις δικές της παραγωγές, πρόκειται να πραγματοποιήσει στην Καστοριά η «Κιθαριστική Ορχήστρα Βόλου», ως επίσημη προσκεκλημένη στη Συνάντηση Ορχηστρών Κιθάρας Καστοριάς.\nΗ «Κιθαριστική Ορχήστρα Βόλου», θα εμφανιστεί στο Μπαϊρακτάρειο Δημοτικό Ωδείο Καστοριάς για μια μοναδική Συναυλία το ερχόμενο Σάββατο 18 Μαΐου, στις 7 μ.μ., πάντα υπό τη διεύθυνση του ιδρυτή της Γιώργου Φουντούλη.\nΜε ένα εντυπωσιακό πρόγραμμα υψηλών απαιτήσεων, η «Κιθαριστική Ορχήστρα Βόλου» πρόσφατα βραβευμένη με το Παγκόσμιο Βραβείο «Queen Guitar Orchestra in the World», αναμένεται να κερδίσει και πάλι όλες τις εντυπώσεις.\nΜεταξύ άλλων, θα παρουσιάσει τον Ύμνο της Αλεξάνδρειας, ένα επικό άσμα που γράφτηκε πρόσφατα σε ποίηση της Μαίρης Τσακνάκη Γαβαλά και μουσική του Γιώργου Φουντούλη.\nΤο πρόγραμμα περιλαμβάνει επίσης μουσικά έργα από τις χώρες της Μεσογείου, ενώ στο τέλος το πρόγραμμα θα κλείσει εθιμοτυπικά όπως πάντα με τον Ύμνο της Κ.Ο.Β., το «Μονόγραμμα VI», σε ποίηση Οδυσσέα Ελύτη και μουσική Γιώργου Φουντούλη (1η παγκόσμια μελοποίηση).\nΣτην αποστολή της Καστοριάς συμμετέχουν οι:\nΑνέστης Λουλούδης, Εμμανουέλα Δεσποίνη, Χάρης Κουτσουμπέλιας, Ευαγγελία Χύμα, Ζέφη Αποστόλου, Βασιλική Χατζηγιάννη, Μαριαλένα Δούλου, Αντώνης Ιβανούδης, Αγγελική Φουντούλη, Ιάσων Βελέντζας, Βασίλης Σιμόπουλος, Κατερίνα Σολδάτου, Νικόλας Κοχίλας, Αριάνα Κοχίλα, κα.\nΌσοι θέλουν να ακολουθήσουν την Ορχήστρα στην Καστοριά, θα πρέπει να ενημερώσουν έγκαιρα για κράτηση θέσεων στο τηλ. 6909127982 ή στα Γραφεία της Κ.Ο.Β., Αντωνοπούλου 1, πρώτος όροφος.\nΗ Κιθαριστική Ορχήστρα Βόλου είναι μια Ορχήστρα με παγκόσμια ακτινοβολία. Συμμετέχει εντατικά σε πανελλήνιες και διεθνείς διοργανώσεις ενώ σε κάθε της πέρασμα αποσπάει διθυραμβικές κριτικές.\nΙδρύθηκε τον Δεκέμβριο του 2015 από τον Γιώργο Φουντούλη, με μια μεγαλειώδη Συναυλία στα πλαίσια του Διεθνούς Χειμερινού Φεστιβάλ Κιθάρας Βόλου, υπό την αιγίδα του Δήμου Βόλου και άλλων Φορέων. Σε πολύ μικρό χρονικό διάστημα κατέκτησε μια πολύ υψηλή θέση στη διεθνή μουσική σκηνή.\nΤον Μάρτιο του 2018 κατέκτησε τον τίτλο της Υποψήφιας Ορχήστρας για το Παγκόσμιο Βραβείο «Queen Orchestra in the World». Τον Δεκέμβριο της ίδιας χρονιάς κατέκτησε τον παγκόσμιο τίτλο «Queen Guitar Orchestra in the World», μια θριαμβευτική αναγνώριση από ένα Διεθνές Δίκτυο 48 Πόλεων του Πολιτισμού.\nΔιευθύνεται από τον Γιώργο Φουντούλη και από κορυφαίους μαέστρους απ’ όλο τον κόσμο (David Grimes, Michael Nigro, Gregory Newton, Damien Aribert, Franscizek Wieczorek, κ.α.).\nΥποστηρίζεται από δεκάδες Φορείς υψηλού κύρους, τοπικής, πανελλήνιας και διεθνούς εμβέλειας (Πρεσβείες, Πανεπιστήμια, Οργανισμούς, κλπ) καθώς και από ένα διεθνές δίκτυο 48 διάσημων πόλεων του Πολιτισμού.


«Η Συνέντευξη», κάνει τελικά πρεμιέρα | Κόσμος | Η ΚΑΘΗΜΕΡΙΝΗ\n«Η Συνέντευξη», κάνει τελικά πρεμιέρα\nΤην αφίσα της ταινίας «Η Συνέντευξη» αναρτά η υπάλληλος του ανεξάρτητου κινηματογράφου Σαν-Ρέι στο Τζάκσονβιλ της Φλόριντα.\nΛΟΣ ΑΝΤΖΕΛΕΣ. Σε 200 επιλεγμένους κινηματογράφους των ΗΠΑ αρχίζει σήμερα να προβάλλεται η κινηματογραφική ταινία «Η συνέντευξη», σύμφωνα με απόφαση της εταιρείας Sony, που υπέκυψε στις έμμεσες πιέσεις του Λευκού Οίκου, ανατρέποντας την αρχική της απόφαση για αναστολή της προβολής. Επαίνους απηύθυνε χθες ο Λευκός Οίκος για την απόφαση της εταιρείας. «Η απόφαση της Sony και των κινηματογράφων θα επιτρέψει στο κοινό να αποφασίσει μόνο του για την αξία του έργου», είπε χθες ο εκπρόσωπος του προέδρου Ομπάμα, Ερικ Σουλτς.\nΗ επίμαχη κωμωδία των δημοφιλών ηθοποιών Τζέιμς Φράνκο και Σεθ Ρόγκεν διηγείται υποθετικό σχέδιο δολοφονίας του ηγέτη της Βόρειας Κορέας, Κιμ Γιονγκ Ουν, από τη CIA. Η απρόσμενη κρίση ξέσπασε πριν από ένα μήνα, με σημαντική ηλεκτρονική επίθεση εναντίον των δικτύων της εταιρείας Sony. Η επίθεση των χάκερ μετατράπηκε σε οξεία γεωπολιτική αντιπαράθεση.\nΤην περασμένη Παρασκευή, ο πρόεδρος Ομπάμα χαρακτήρισε εσφαλμένη την απόφαση της Sony να αναστείλει την πρεμιέρα της ταινίας, κόστους 44 εκατομμυρίων δολαρίων, λέγοντας ότι αυτό θα δημιουργούσε προηγούμενο «σύμφωνα με το οποίο κάθε δικτάτορας θα μπορεί να λογοκρίνει την πολιτιστική παραγωγή των ΗΠΑ».\nΡεπουμπλικανοί και Δημοκρατικοί στο Κογκρέσο, καθώς και αστέρες του Χόλιγουντ, όπως ο ηθοποιός και σκηνοθέτης Τζορτζ Κλούνεϊ, επέκριναν την απόφαση της Sony κατηγορώντας το στούντιο για αυτολογοκρισία.\nΟι συνδημιουργοί του έργου, Ρόγκεν και Φράνκο, έλυσαν χθες τη σιωπή τους, μετά την ανακοίνωση της Sony. «Ο λαός μίλησε! Η ελευθερία νίκησε!» είπε ο Σεθ Ρόγκεν. «Νίκη! Ο λαός και ο πρόεδρος μίλησαν!» πρόσθεσε ο Τζέιμς Φράνκο.\nΗ εταιρεία συμφώνησε με περίπου 200 ανεξάρτητους κινηματογράφους για την προβολή της ταινίας, την οποία οι μεγάλες αλυσίδες κινηματογραφικών αιθουσών αποφεύγουν να προβάλουν φοβούμενες επιθέσεις χάκερ. Οι χάκερ αυτοί, που αν παραμένουν ανώνυμοι, εικάζεται ότι είναι Βορειοκορεάτες, απείλησαν με επιθέσεις «τύπου 11ης Σεπτεμβρίου 2001» σε περίπτωση προβολής της κωμωδίας.\nΤα εισιτήρια για τη σημερινή προβολή σε πολλούς κινηματογράφους εξαντλήθηκαν χθες μέσα σε λίγα λεπτά, αφότου άνοιξαν τα διαδικτυακά ταμεία.\nΑξιωματούχοι των υπηρεσιών ασφαλείας των ΗΠΑ εκτιμούσαν σε κατ’ ιδίαν συζητήσεις ότι οι απειλές των χάκερ δεν έχουν αξία, αν και οι αρμόδιες υπηρεσίες επιφυλάσσονταν εάν θα εκδώσουν προειδοποιήσεις για ενδεχόμενες επιθέσεις.\nΣύμφωνα με αναλυτές της κινηματογραφικής βιομηχανίας, η υπόθεση θα έχει θετική επίπτωση στους ανεξάρτητους κινηματογράφους, που αναμένεται να σημειώσουν εισπράξεις ρεκόρ χάρη στη «Συνέντευξη». Οι ανεξάρτητες κινηματογραφικές αίθουσες στις ΗΠΑ αντιμετωπίζουν σοβαρά προβλήματα κερδοφορίας, καθώς δεν εξασφαλίζουν τις ταινίες πρώτης προβολής, τις οποίες τα στούντιο διοχετεύουν αποκλειστικά σε συνεργαζόμενους με αυτές κινηματογράφους.\nΗ υπόθεση της επίμαχης ταινίας εμφανίζει τους Σεθ Ρόγκεν και Τζέιμς Φράνκο ως πράκτορες που έχουν αναλάβει τη δολοφονία του Κιμ Γιονγκ Ουν, παριστάνοντας τους δημοσιογράφους του CNN σε αποστολή στην απομονωμένη σταλινική χώρα.\nΧωρίς προβλήματα η πρεμιέρα της ταινίας «The Interview»


Άδειασμα μπαταριας - Τεχνικά Θέματα / Πώς μπορώ να...; - myBike.gr\nΑπό davidson, Μάρτιος 29 , 2017 στο Τεχνικά Θέματα / Πώς μπορώ να...;\nΔημοσιεύτηκε Μάρτιος 29 , 2017\nΜπαινω αμέσως στο θέμα.\nΣημερα το απόγευμα, μετά από μια σύντομη βόλτα, καθώς πάρκαρα και έσβησα τη μηχανή άκουσα ένα μικρό συνεχόμενο ήχο σαν σφύριγμα . Δεν έδωσα προσοχή καθώς έπρεπε να φύγω αλλά όταν επέστρεψα και πηγα να βάλω μπρος μου είχε σχεδόν αδειάσει τη μπαταρία!!\nΕχει κανείς καμία ιδέα τι μπορεί να συμβαίνει;\nΑπο που μπορεί να προέρχεται αυτός ο ήχος;\nΉταν ένα περαστικό γκομενάκι, που είδε το μοτό σου, και σφύριζε να την προσέξεις, αλλά πουυυυυυ να δώσεις σημασία εσύ.\n(βρε άνθρωπε, ζητάς μια γνώμη, και δεν λες ΚΑΝ τι μοτοσυκλέτα έχεις... δώσε κάποια δεδομένα, πως θα σου απαντήσει κάποιος; μαντεύοντας; )\nThe Dread Rider 4095\nσι μπι αρ εξακουσιαρρρ αν δεν απατώμαι\nΠως γέμισες μετά την μπαταρία; Δουλεύει τώρα η μοτοσυκλέτα;\nΤο πιο πιθανό όπως τα γράφεις, κάτι δεν δουλεύει σωστά στην σειρά-τριάδα γεννήτρια-ανόρθωση-μπαταρία, δλδ στο κύκλωμα παραγωγής ρεύματος της μοτοσυκλέτας σου.\nΜε αποτέλεσμα η μπαταρία σταδιακά και με την χρήση να αποφορτίζεται.\nΤο σφύρισμα που άκουγες, είναι κάποιο ηλεκτρομοτέρ ή ρελέ στον ψεκασμό κατά πάσα πιθανότητα, που υπό φυσιολογικές συνθήκες αφού κλείσεις την μοτοσυκλέτα, κάτι κάνει.\nΕσένα επειδή πέθανε και δεν είχε ρεύμα το σύστημα, δεν είχε την δύναμη να δουλέψει όπως πρέπει το εξάρτημα αυτό, και έκανε τον ήχο που άκουγες.\nΤωρα την έχω βάλει σε φορτιστή για να πάρει τα πάνω της.\nΜου κάνει εντύπωση πάντως γιατί όταν την πήρα για να φύγω δούλευε μια χαρά, όταν την πάρκαρα και πήγα να την πάρω σε καμία ώρα πήρε με το ζόρι !\nΠως μπορώ να ελέγξω από που προέρχεται το πρόβλημα;\nΜηπως καποιο ηλεκτρολογικο παρεδωσε πνευμα ή βραχυκυκλωνει; Αν και μου φαινεται πιο πολυ σαν "διαρροη" θα πρεπει να το τσεκαρεις\nεδω ενα βιντεακι πως βρισκεις στο αυτοκινητο διαρροη αλλα μπορεις να εφαρμοσεις κατι αντιστοιχο στην μοτο σου\nΔεν είναι κάτι να σου κάνει εντύπωση, αν χάλασε κάτι στο κύκλωμα φόρτισης όσο οδηγούσες, η μπαταρία λογικό είναι να άδειαζε. Για αυτό και είχε ψοφήσει και δεν είχε ούτε το ρελέ να γυρίσει και άκουγες το σφύριγμα.\nΑν έχει πρόβλημα το κύκλωμα παραγωγής ενέργειας, τότε θα σου ξανα-αδειάσει την μπαταρία σύντομα όσο και να την φορτίσεις, ο ψεκασμός, η ανάφλεξη και τα φώτα απαιτούν συνεχή ροή ηλεκτρισμού όσο το μοτέρ δουλεύει. (άσχετο, αλλά να ένα πλεονέκτημα του carburator, δεν απαιτεί ηλεκτρικό ρεύμα, χρήσιμο όταν το κύκλωμα φόρτισης δεν δουλεύει, και είσαι στην μέση του πουθενά, σβήνεις τα φώτα, και μόνο με την ανάφλεξη να αδειάζει την μπαταρία, βγάζεις ΠΟΛΛΑ χιλιόμετρα μέχρι να μείνεις... κάτι που δεν γίνεται αν είσαι ψεκαστός)\nΑν η μπαταρία έχει το πρόβλημα (έχει πεθάνει και δεν κρατάει πια φορτίο), τότε θα δεις ότι ούτε με την φόρτιση στον φορτιστή θα παίρνει τα πάνω της.\nΑν μετρήσεις τάση στους πόλους μπαταρίας κάτω απο 13volt , με μπαταρία φορτισμένη-φώτα αναμένα-μοτέρ να δουλεύει σε κάποιες στροφές όχι στο ρελαντί, τότε το κύκλωμα παραγωγής (γεννήτρια-ανόρθωση) έχει πρόβλημα. Υγιής τιμή για τάση φόρτισης με τις παραπάνω συνθήκες είναι συνήθως από 13.5 μέχρι 14.5 volt ή περίπου τέτοιο εύρος τιμών.\nΑν το έκανε σε μια και μόνο κίνηση χωρίς να σου κάνει προειδοποιήσεις ότι κάτι δεν πάει καλά εδώ και λίγο καιρό, τότε ενδέχεται το πρόβλημα να είναι κάποιο φις σύνδεσης που έχει απλά βγει και για αυτό δεν φορτίζει ή καλώδιο που κόπηκε ή πόλος μπαταρίας ξέσφιξε.\nΔημοσιεύτηκε Μάρτιος 30 , 2017 (τροποποιήθηκε)\nΗ μπαταρία φόρτισε κανονικά όλο το βράδυ και η μέτρηση στις 6-7 στροφές έδειξε 14,5.\nΤι συμπέρασμα βγαίνει από αυτό;\nΜπαταρία καλή (;)\nΚυκλωμα παραγωγής καλό (;)\nΤροποποιήθηκε Μάρτιος 30 , 2017 από τον davidson\nΜετρα ταση στη μπαταρια αφου εχει περασει 1-2 ωρες απ οταν την φορτισες και αποσυνδεμενη απο τη μηχανη. Αν κραταει κατω απο 12.5 εχει χαμηλη χωρητικοτητα κ πας για αλλαγη.\nΜετρα διαρροη στη μηχανη. Πανω απο 2mA δειχνει προβλημα διαρροης.\nΜετρα ταση στην μπαταρια την ωρα που μιζαρεις. Αν πεφτει κατω απο 10v παλι δειχνει προβλημα στη μπαταρια.\nΜετρα ταση την ωρα που δουλευει η μηχανη. Πρεπει να ειναι κοντα στα 14v. Κ οταν ανεβαινουν οι στροφες να μενει σταθερα εκει γυρω στο 14.1-14.5. Αν δεις πολυ χαμηλες τιμες της ταξης των 13v και κατω, ειτε στο ρελαντι ειτε σε περισσοτερες στροφες, κατι παιζει με το συστημα φορτισης.\nΑν εχεις θεμα στο συστημα φορτισης μετρας συνεχεια στις μεταξυ των 3 φασεων και μετα μετρας βραχυκυκλωμα φασης με γειωση στη μηχανη.\nΑν ειναι κομπλε μετρας κ ανορθωτη με τεστ διοδων. Αν ψαξεις στο google "how to diode test a regulator-rectifier" θα βρεις οδηγιες που λενε ακριβως πως να το κανεις.\nΤροποποιήθηκε Μάρτιος 30 , 2017 από τον Jimskeet\nΔημοσιεύτηκε Μάρτιος 30 , 2017\nΠριν τη βάλω στη μηχανή τη μέτρησα και ήταν στο 14,5 καμία ώρα αφού την έβγαλα από τη φόρτιση.\nΤην διαρροή πως την μετράω;\nΗ τάση την ώρα που δουλεύει , καθώς και όταν έχει στροφές ο κινητήρας , είναι γύρω στο 14!\nΟποτε αν κατάλαβα καλά το σύστημα φόρτισης δεν έχει πρόβλημα.\nΨαχνω λοιπόν για πρόβλημα είτε διαρροής είτε ανορθωτη;\nΔεν γινεται να ειχε 14.5 η μπαταρια εκτος φορτιστη. Καινουρια γεματη εχει γυρω στο 13v. Την διαρροη τη μετρας με αμπερομετρο. Βγαζεις τον αρνητικο πολο απο τη μηχανη κ συνδεεις το αρνητικο του αμπερομετρου στον αρνητικο πολο της μπαταριας και το θετικο του αμπερομετρου στο καλωδιο που πηγαινε στον αρνητικο πολο της μπαταριας. Αυτο το κανεις με το κλειδι εκτος της μηχανη ετσι ωστε να μην ξεχαστεις κ εχεις το κλειδι γυρισμενο. Περιμενεις μερικα δευτερολεπτα να σταθεροποιηθει η μετρηση γιατι μπορει στην αρχη να κανει κανα τσεκ ο εγκεφαλος με το που το συνδεσεις κ να μετρησει παραπανω και θες να δεις μαξ 2mA. Κανονικα θα δεις αρκετα λιγοτερο αν ειναι ολα οκ. Αν εχεις συναγερμο μπορει να εχει μεγαλυτερη καταναλωση λογω του συναγερμου οποτε αν εχεις συναγερμο μετρα και μια φορα αφου εχεις αποσυνδεσει το συναγερμο. Αν ειναι το συστημα φορτισης οκ σημαινει οτι και ο ανορθωτης ειναι οκ. Ο ανορθωτης ειναι το 2ο κομματι του συστηματος φορτισης. Παιρνει το εναλλασομενο ρευμα απο τα πηνια, το ανορθωνει σε συνεχες και σταθεροποιει και την ταση του. Αρα αν εχεις σωστη ταση φορτισης ειναι οκ κ ο ανορθωτης.\nΘα τα δοκιμάσω όλα αυτά και ελπίζω να βγάλω άκρη.\n.............. το συνδεσεις κ να μετρησει παραπανω και θες να δεις μαξ 2mA. Κανονικα θα δεις αρκετα λιγοτερο αν ειναι ολα οκ. .............\nΝομίζω ότι είναι 20mA κι όχι 2 Τζιμ.\nΔεν ξερω για αλλα μηχανακια αν δινουν τετοιο οριο.\nΣτο δικο μου το manual (cbr1000 2005) δινει 2.0mA max. Βεβαια οσες φορες εχω μετρησει σε μενα, μετραω γυρω στα 0.2-0.4mA.\n20mA παντως μου φαινεται μεγαλο γιατι βγαινει τη μερα 480mAh. Δηλαδη για μια μπαταρια 9ΑΗ σημαινει οτι σε 20 μερες περιπου η μπαταρια θα ειναι τελειως αδεια.\n20 mA είναι πάρα πολλά... Όπως λέει ο Jim είναι γύρω στα 2 mA. Σε εμένα π.χ. δίνει 2,6 mA.\nΟι 20 ημέρες είναι πολύ αισιόδοξο νούμερο! :D\nΗ YTZ10S που έχεις μάλλον στο νου σου δίνει έως 8,6 Ah (10 hr) / 9,1 Ah (20 hr) (η χωρητικότητα εξαρτάται από το ρυθμό εκφόρτισης). Από αυτά τα δύο ratings, υπολογίζοντας τη σταθερά του Peukert μας δίνει σε ιδανικές συνθήκες (ολόφρεσκη μπαταρία & θερμοκρασία στους 25° C) περίπου 12 μέρες μέχρι το 50% της χωρητικότητας της (από εκεί και κάτω αρχίζει και παίζει το αν θα έχει αρκετή δύναμη για εκκίνηση, και η έντονη φθορά από τη θειίκωση). Αν την στύψεις τελείως πας στις 25 μέρες αλλά τι να το κάνεις... Δεν συστήνεται ούτε στις μπαταρίες βαθιάς εκφόρτισης μια και καταστρέφεται η μπαταρία.\nΑν βάλουμε μέσα και την ηλικία (>6 μήνες) πέφτουμε στις 8-9 μέρες, και αν βάλουμε και τις θερμοκρασίες πάνω από τους 25° C τότε πάμε στις 7 μέρες περίπου.\nΌλα αυτά κατά προσέγγιση. Δύσκολο να το πετύχεις αν δεν είναι όλα ελεγχόμενα και σταθερά. Στην πράξη πάντως δίνουν συνήθως λιγότερα από όσα αναγράφουν...\nΕπανέρχομαι στο θέμα καθώς μάλλον αντιμετωπίζω σοβαρό ηλεκτρικό πρόβλημα.\nΤο λοιπόν , χθες μετά από βόλτα προς Επίδαυρο μεριά και ενώ έχω σταματήσει κάπου για 10-15 λεπτά η μηχανή έκανε ένα είδους επανεκκίνηση , μόνη της ,σβηστή !!\nΤο κατάλαβα καθώς η ένδειξη της ώρας είχε μηδενίσει!\nΟταν λοιπόν πήγα να βάλω μπροστά η μηχανή είχε αρρυθμία στο ρελαντί , αναβοσβηνε το ΑΒΣ και όταν έβαλα πρώτη για να ξεκινήσω , έσβηνε!\nΤο έκανε δυο φορές αυτό. Την άφησα λίγο , ξαναβαλα μπροστά και ήταν σαν να μην είχε συμβεί τίποτα. Πήρε κανονικά , ξεκίνησε μια χαρά όλα καλά δλδ.\nΕχει κανείς ιδέα τι μπορεί να συμβαίνει;\nΘα την πάω σε συνεργείο με την πρώτη ευκαιρία αλλά θα ήθελα να έχω μια κάποια ιδέα στο τι μπορεί να έχει!\nΔημοσιεύτηκε Μάιος 8 , 2017 (τροποποιήθηκε)\nΧαχ... εγώ το αποδίδω στα μαγνητικά κύμματα της περιοχής, στα ελοχίμ αλλά και στα χανεμπού.\nΠριν λίγες μέρες το λοιπόν, στην Επίδαυρο με ήβρε το εξής παρόμοιο κακό (αλλά ουδεμία σχέση πιστεύω έχει με την περίπτωση σου).\nΕξερευνούσα τα πέριξ, και ένιωσα σαματις να ψιλορετάρει λίγο παραπάνω απο το κανονικό χαμηλά... κάπου ψιλοχάθηκα κιόλας και σταμάτησα στην άκρη για να ρίξω μια ματιά. Σβήνω τη μηχανή, και όταν γυρισα το διακόπτη, με το που πατάω τη μίζα ακούω έναν κρότο και μετά ...τάφος... έσβησαν όλα. Σε επόμενα γυρίσματα του διακόπτη οι ενδείξεις στο καντραν είχαν τρελαθεί η μηχανή δεν έπαιρνε μπροστά, και η καημένη τρόμπα βενζίνης είχε πάθει αμοκ.\nΓια να μην τα πολυλογώ, είχα πέσει σε τρομερή πλεκτάνη. Χαλάρωσε σύνδεσμος των λαιμών της εξάτμισης που βρίσκεται λίγο κάτω απο τη σέλα, κάτω απο την μπαταρία, υπερθέρμανε τη μπαταρία με καυτα καυσαέρια που πέταγε προς τα πάνω και στην μιζιά μάλλον έκαψε στοιχείο.\n(όλα αυτά διαγνώστηκαν πολύ αργότερα βέβαια)\nΠολλά kudos στους κατοίκους της γύρω περιοχής που ταλαιπώρησα και τελικά κατάφερα να γυρίσω πίσω.\nΤροποποιήθηκε Μάιος 8 , 2017 από τον seatcowl\nπριν 6 ώρες, το μέλος seatcowl έγραψε:\nΧμμ..λες να φταιει η περιοχη δλδ, δεν το ειχα σκεφτει ετσι;;\nΤουλαχιστον εβγαλες ακρη, εστω και αργα!


Βαπτιστικά πακέτα αγόρι ledim: BPA9008 πλήρες με κουστούμι βάπτισης picolo bampino\nΑρχική/βαπτιστικά για αγόρι/Βαπτιστικά πακέτα αγόρι/Βαπτιστικά πακέτα αγόρι ledim - picolo bampino BPA9008\nΒαπτιστικά πακέτα αγόρι ledim - picolo bampino BPA9008\nΑρχική Τιμή: 450,85 € Κερδίζετε : 91,23 € (20%)\nΒαπτιστικά πακέτα για αγόρι ledim: BPA9008 πλήρες με κουστούμι βάπτισης picolo bambino. 1) Βαπτιστικό κουστούμι Picolo bambino PBKB1809. Αποτελείτε από μπλε παντελόνι, γκρι γιλέκο με μπλε λεπτομέρειες, πουά πουκάμισο, παπιγιόν, τιράντες και καπελάκι. 2) βαπτιστικά παπουτσάκια Gorgino ανατομικά για τα πρώτα του βήματα. 3) Τσάντα βάπτισης αρίστης ποιότητας με θέμα το καπέλο και το μουστάκι του κυρίου. 4) Λαμπάδα βάπτισης με φιόγκους, σε πανέμορφο συνδυασμό χρωμάτων με θέμα το καπέλο και το μουστάκι. 5) Λαδόπανο (σεντόνι) μεγάλη πετσέτα εσώρουχα σκουφάκι μικρή πετσέτα. Σύνθεση 100% βαμβάκι. 6) Λαδοσέτ βάπτισης αποτελούμενο απο μπουκάλι λαδιού, τρία κεράκια κολυμπήθρας, σαπουνάκι μέσα σε πουγκί όλα στολισμένα.\nΓια τα νούμερα 6 -12 μηνών επιπλέον 3 εργάσημες για την παράδοση.\nΝούμερο: Επιλογή πρώτα της προηγούμενης επιλογής\nΚΩΔΙΚΟΣ (SKU): BPA9008\nΒαπτιστικό κουστούμι picolo bambino PBKB1809.\nΒαπτιστικά παπούτσια Gorgino GPA3082\nΣετ βάπτισης για αγόρι SET-A-133.\nΤσάντα βάπτισης από καραβόπανο.\nΛαμπάδα βάπτισης στον ίδιο στολισμό με την τσάντα.\nΛαδόπανο (σεντόνι) αρίστης ποιότητας 6 τεμαχίων, σύνθεση 100% βαμβάκι.\nΛαδοσέτ: μπουκάλι, τρία κεράκια, σαπουνάκι όλα στολισμένα στο ίδιο θέμα.


Ανθούριο, καφέ κηλίδες στα φύλλα - τι να κάνετε, κανόνες φροντίδας - Σιτηρά September\nΤο Anthurium είναι ένα τροπικό επίφυτο, ιδανικές συνθήκες για αυτό είναι τροπικά τροπικά δάση. Επομένως, σε εσωτερικές συνθήκες, αυτό το φυτό είναι ιδιότροπο, πολύ απαιτητικό στο έδαφος, σε συστήματα ποτίσματος, θερμοκρασία και αέρα, αλλά αυτό δεν σταματά τους εξωτικούς εραστές.\nΤο έδαφος με όξινο περιβάλλον είναι κατάλληλο για Anthurium, το έδαφος για αζαλέες πληροί αυτές τις απαιτήσεις. Η άμμος του ποταμού ταιριάζει καλύτερα ως σκόνη ψησίματος, αλλά οποιοδήποτε άλλο (περλίτης, βερμικουλίτης) μπορεί να αγοραστεί στο κατάστημα. Για την προστασία των ριζών από την αποσύνθεση, απαιτείται αποστράγγιση - στο κάτω μέρος του δοχείου υπάρχει ένα στρώμα 2-3 εκατοστών διογκωμένου πηλού, σπασμένων τούβλων ή μικρών πετρών.\nΤο Anthurium απαιτεί καλή διατροφή - δώστε του σε υγρά λιπάσματα μία φορά κάθε 2-3 εβδομάδες, αλλά μην το παρακάνετε, διαφορετικά θα γίνει κίτρινο. Για να το κάνετε αυτό, πάρτε τη δόση λιπάσματος που συνιστάται στις οδηγίες τρεις φορές λιγότερο.\nΤις περισσότερες φορές, το φυτό πάσχει από ακατάλληλη φροντίδα, ιδιαίτερα την υγρασία του αέρα. Η βέλτιστη υγρασία στο δωμάτιο πρέπει να είναι τουλάχιστον 70%, αλλά είναι πολύ δύσκολο να επιτευχθεί μια τέτοια εικόνα..\nΣυνήθως σε χώρους διαβίωσης, φτάνει μόλις το 30%, το οποίο, παρεμπιπτόντως, επηρεάζει όχι μόνο τα φυτά, αλλά και τους ανθρώπους, ειδικά τα μικρά παιδιά. Το Anthurium λατρεύει πολύ τον ψεκασμό, ενώ το νερό δεν πρέπει να είναι κρύο, ταιριάζει καλύτερα σε θερμοκρασία δωματίου ή ελαφρώς ζεστό.\nΜια άλλη δυσκολία είναι να οργανώσετε το σωστό πότισμα έτσι ώστε το λουλούδι να μην στεγνώσει και να μην σαπίσει. Ορισμένοι κηπουροί χόμπι προτείνουν να καλύψετε το έδαφος με βρύα ή να αντικαταστήσετε ολόκληρο το έδαφος με αυτό. Περιέχει πολλά θρεπτικά συστατικά, κρατά καλά την υγρασία, ενώ εμποδίζει το σχηματισμό μούχλας και σήψης των ριζών.\nΥπό την επιφύλαξη των αναπτυσσόμενων συνθηκών, το ανθούριο αναπτύσσεται έντονα και σπάνια μολύνεται με λοιμώξεις ή παράσιτα. Και αν συμβεί αυτό, τότε με τη σωστή θεραπεία, ανακάμπτει γρήγορα.\nΈνα υγιές ανθούριο πάντα με φωτεινά, ζουμερά φύλλα, μεγαλώνει καλά και ανθίζει εγκαίρως. αν έχετε ένα τέτοιο ανθούριο, τότε κάνετε τα πάντα σωστά. Εάν το λουλούδι δεν είναι ικανοποιημένο με κάτι, τότε μπορεί να εμφανιστεί ζημιά.\nλίγη θερμότητα - εμφανίζονται οι πρώτες καφέ κουκίδες, στη συνέχεια επεκτείνονται, σχηματίζοντας κηλίδες, ένα προσχέδιο οδηγεί επίσης σε μια παρόμοια αντίδραση\nδεν υπάρχει αρκετή διατροφή - παραμόρφωση, η κίτρινη ένωση ενώνεται στα σημεία. με έλλειψη αζώτου, τα κάτω φύλλα γίνονται κίτρινα, τα νεαρά φύλλα γίνονται αδύναμα, ωχρά. έλλειψη θείου - τα άνω φύλλα γίνονται κίτρινα, περίσσεια - γίνονται κίτρινα κατά μήκος της άκρης, τότε η σκιά γίνεται καφέ και κυρτώνουν. Η έλλειψη ή η περίσσεια μαγγανίου εκδηλώνεται με τη μορφή εντοπισμένων κίτρινων κηλίδων, σταδιακά το φύλλο ρυτίδων και πέφτει.\nΠροετοιμάστε το έδαφος, επεξεργαστείτε το με διάλυμα υπερμαγγανικού καλίου ή μυκητοκτόνου. Αφαιρέστε απαλά από το δοχείο, καθαρίστε τις ρίζες από το έδαφος, κόψτε όλες τις κατεστραμμένες (οι υγιείς ρίζες είναι λευκές και ελαστικές), επεξεργαστείτε τις τομές με κάρβουνο (το ενεργοποιημένο φαρμακείο είναι κατάλληλο), στεγνώστε για μια ώρα. Φυτέψτε σε νέο χώμα, καλύψτε την κορυφή με βρύα. Στην αρχή, τα σημεία μπορεί να εξακολουθούν να εμφανίζονται, αλλά όχι τόσο έντονα. Σπάνια και λίγο νερό, το λουλούδι ανέχεται την ξηρασία καλύτερα από την υπερχείλιση.\nΑυτή η λοίμωξη πρέπει να αντιμετωπιστεί επειγόντως. Γι 'αυτό, γίνεται επεξεργασία με Fitosporin ή 1% υγρό Bordeaux.\nΟι συχνές υπερχείλιση μπορούν να οδηγήσουν σε σήψη των ριζών. Μπορείτε να αποθηκεύσετε ένα λουλούδι μεταμοσχεύοντάς το σε νέο έδαφος. Πριν από την εμβάθυνση, αφαιρέστε όλα τα κατεστραμμένα ή άρρωστα μέρη του ριζικού συστήματος..\nΣε περίπτωση υπέρβασης του ρυθμού σίτισης, η διαδικασία γονιμοποίησης θα πρέπει να σταματήσει επειγόντως και η περίσσεια πρέπει να "ξεπλυθεί" με καθαρό νερό.\nΟι έγκαιρες προσαρμογές και αλλαγές στους κανόνες φροντίδας θα σώσουν γρήγορα το λουλούδι και θα αποτρέψουν την επανειλημμένη ζημιά στο είδος.\nΤο κιτρίνισμα της πλάκας των φύλλων μπορεί να συμβεί όταν το φυτό έχει μολυνθεί με χλώρωση. Εμφανίζεται λόγω της έλλειψης των ακόλουθων ιχνοστοιχείων: σίδηρος και μαγνήσιο. Για θεραπεία, θα πρέπει να αφαιρέσετε τα κατεστραμμένα φύλλα και να εφαρμόσετε επειγόντως ένα σύνθετο λίπασμα εμπλουτισμένο με τις απαραίτητες ουσίες.\nΗ γονιμοποίηση πραγματοποιείται δύο φορές το μήνα. Κατά τη διάρκεια της ενεργού περιόδου καλλιέργειας, ο ρυθμός σίτισης πρέπει να αυξηθεί.\nΕίναι ενδιαφέρον! Σύμφωνα με τον μύθο, πιστεύεται ότι η «αρσενική ευτυχία» έχει θετική επίδραση στην υγεία ενός άνδρα και καθαρίζει το σπίτι των αρνητικών επιπτώσεων.\nΗ εμφάνιση καφέ κηλίδων στο φυτό σηματοδοτεί σχεδόν πάντα διαταραχές στην καλλιέργεια και τη φροντίδα του ανθούριου. Με το σωστό περιεχόμενο και την έγκαιρη εφαρμογή προληπτικών μέτρων, το anthurium θα χαρεί με τη χάρη του για πολλά χρόνια.\nΥπάρχουν πολλοί τύποι φυτών εσωτερικού χώρου σήμερα, δεν μπορείτε να τα θυμηθείτε όλα ταυτόχρονα. Μερικά λουλούδια μπορεί να είναι οικεία και οικεία σε όλους, ενώ άλλα μπορεί να είναι εξωτικά και άγνωστα. Όλοι διαφέρουν ως προς το σχήμα, τη δομή, το χρώμα, το μέγεθος, την ανθοφορία και ακόμη και το φενγκ σούι. Μεταξύ όλων των ποικιλιών και της αφθονίας των φυτών εσωτερικού χώρου, θα ήθελα να επισημάνω το ανθούριο.\nΑυτό είναι ένα λουλούδι εξαιρετικής ομορφιάς, το αποκορύφωμα του οποίου είναι τα φαρδιά, λαμπερά φύλλα του και τα ασυνήθιστα όμορφα λουλούδια..\nΣε αυτό το άρθρο θα εξετάσουμε ένα πρόβλημα όπως η εμφάνιση καφέ κηλίδων στα φύλλα και θα σας πούμε πώς να αντιμετωπίσετε αυτήν τη μάστιγα..\nΤο κλίμα (θερμοκρασία) δεν είναι κατάλληλο για το φυτό. Δεδομένου ότι το ανθούριο είναι ένα θερμόφιλο τροπικό φυτό, μια θερινή θερμοκρασία 28 ° C είναι ιδανική για αυτό, αλλά χωρίς άμεσο ηλιακό φως. Η δροσιά για το φυτό είναι λιγότερο αποδεκτή. Δεν συνιστάται ιδιαίτερα να παραμείνει σε δωμάτιο με θερμοκρασία κάτω των 22 ºС - αυτό είναι κρίσιμο και επιζήμιο για το λουλούδι.\nΕναυσμα. Εάν το μικροκλίμα στο οποίο ζει και μεγαλώνει το ανθούριο είναι ιδανικό για αυτό, αλλά η ασθένεια έχει εκδηλωθεί - τα φύλλα καλύπτονται με κηλίδες, τότε αξίζει να αναζητήσετε την αιτία στο έδαφος. Οποιοδήποτε ή καθολικό δεν θα λειτουργήσει, επειδή το φυτό είναι αρκετά ασυνήθιστο. Ένα υπόστρωμα είναι κατάλληλο για το φυτό, το οποίο μπορεί να αγοραστεί σε ένα εξειδικευμένο ανθοπωλείο ή να παραγγελθεί ηλεκτρονικά. Μπορείτε να φτιάξετε το έδαφος μόνοι σας. Αυτό απαιτεί ψιλοκομμένο βρύο, τύρφη και χλοοτάπητα. Όλα τα συστατικά αναμιγνύονται 1: 1, όταν προσγειώνονται στο κάτω μέρος του δοχείου, είναι επιτακτική ανάγκη να τοποθετηθεί διογκωμένος πηλός ή αποστράγγιση.\nΈντομα Αυτό αναφέρεται στην ασπίδα. Είναι ένα μικροσκοπικό παράσιτο που μπορεί να εγκατασταθεί στα φύλλα του ανθούριου και να προκαλέσει λεκέδες πάνω τους. Για να αποκλείσετε ή να επιβεβαιώσετε αυτήν την έκδοση, ρίξτε μια καλή ματιά στο λουλούδι. Εάν παρατηρηθούν σημεία, τότε είναι παράσιτο. Πάρτε το φυτό σε άλλο δωμάτιο επειγόντως, ώστε να μην έρθει σε επαφή με άλλα λουλούδια. Για να απαλλαγείτε από τα έντομα, θα χρειαστείτε ένα βαμβάκι και ένα εντομοκτόνο διάλυμα. Το ραβδί πρέπει να υγραίνεται σε διάλυμα και να αφαιρέσετε την ασπίδα μαζί του. Στη συνέχεια, φροντίστε να σκουπίσετε κάθε φύλλο. Πάρτε ένα πανί, βυθίστε το σε σαπουνόνερο, στο οποίο προσθέτετε κηροζίνη. Αφού εκτελέσετε αυτήν τη διαδικασία, αφήστε το εργοστάσιο να παραμείνει ξεχωριστά για να παραμείνει για αρκετές ακόμη ημέρες. Όλο αυτό το διάστημα, πρέπει να εξεταστεί προσεκτικά, καθώς οι θήκες μπορεί να μην φύγουν. Εάν ναι, θα χρειαστεί να επαναλάβετε τη διαδικασία..\nΆμεσο ηλιακό φως. Αυτό είναι επιζήμιο για το λουλούδι. Το να τον βάζεις σε ένα περβάζι κάτω από τον καυτό ήλιο σημαίνει να του υπογράψεις ένταλμα θανάτου. Επιλέξτε ένα ελαφρύ και άνετο μέρος για το φυτό.\nΥπάρχει μια άλλη μέθοδος, η οποία περιλαμβάνει διάδοση από το στέλεχος. Για αυτό, το στέλεχος με το φύλλο τοποθετείται σε ένα δοχείο με νερό, καλυμμένο με ένα γυάλινο βάζο για να δημιουργηθεί ένας θόλος αέρα. Μετά από λίγο, το στέλεχος θα ριζώσει και στη συνέχεια θα πρέπει να φυτευτεί σε μια γλάστρα.\nΚαφέ κηλίδες στα φύλλα βρίσκονται συχνά στο ανθούριο. Αυτό το φαινόμενο θεωρείται κακό σύμπτωμα, καθώς το ανθούριο είναι ένα πολυτελές φυτό εσωτερικού χώρου με βαριά λαμπερά φύλλα και όμορφα λουλούδια. Επομένως, είναι σημαντικό να γνωρίζετε γιατί το ανθούριο έχει καφέ κηλίδες στα φύλλα, καθώς και πώς μπορείτε να διορθώσετε το πρόβλημα. Εάν δεν ξέρετε πώς να λύσετε ανεξάρτητα τα προβλήματα που έχουν προκύψει, επικοινωνήστε με έμπειρους ανθοπωλεία για συμβουλές.\nΤροφοδοτήστε το ανθούριο δύο φορές το μήνα με μεταλλικό διάλυμα ή οργανικό λίπασμα. Είναι απαραίτητο να τρέφετε κατά τη διάρκεια της ανθοφορίας και της ενεργού ανάπτυξης του φυτού.\nΤο Anthurium αναπτύσσεται καλύτερα σε αυτό-προετοιμασμένο έδαφος. Ανακατέψτε το χούμο (δύο μέρη) με φυλλώδη γη και τύρφη (ένα μέρος κάθε φορά) και άμμο (μισό μέρος). Προστίθενται θρυμματισμένα τούβλα ή κώνοι ως αποστράγγιση.\nΕίναι σημαντικό, αφού αγοράσετε ανθούριο, να το μεταμοσχεύσετε σε ένα νέο, κατάλληλο δοχείο μεγέθους με το σωστό έδαφος..\nΜε την περίσσεια λιπάσματος, οι πλάκες φύλλων ανθούριου μπορούν επίσης να αλλάξουν το χρώμα τους. Για να σώσετε το φυτό, μεταμοσχεύστε το σε νέο έδαφος ξεπλένοντας τις ρίζες..\nΕάν οι βλαστοί καλύπτονται με ρωγμές και τα φύλλα λεκιάζουν, το λουλούδι χτυπιέται από ένα μύλο. Για να το καταστρέψετε, χρησιμοποιήστε το karbofos.\nΣκοτεινά σημεία στα φύλλα του ανθούριου εμφανίζονται λόγω της επίθεσης του εντόμου κλίμακας. Τα παράσιτα πρέπει να απομακρυνθούν και τα φυτά πρέπει να υποβάλλονται σε επεξεργασία με σαπούνι πλυντηρίου αναμεμιγμένο με κηροζίνη..\nΑν η θερμοκρασία δωματίου είναι πολύ χαμηλή, τα φύλλα καλύπτονται με μικρές καφέ κουκκίδες.\nΤα φύλλα Anthurium γίνονται κίτρινα λόγω έλλειψης φωτός το χειμώνα. Επίσης, το πότισμα της μονάδας με νερό με χλώριο και οξείδια βαρέων μετάλλων οδηγεί σε αυτό το φαινόμενο. Για να αποφευχθεί η κίτρινη χλωρίδα των φύλλων, συνιστάται να ποτίζετε το λουλούδι με βροχή, λιωμένο ή νερό.\nΗ συχνότητα ποτίσματος εξαρτάται από την εποχή. Το έδαφος πρέπει να στεγνώσει κατά το ένα τρίτο του δοχείου μεταξύ των ποτισμάτων. Για να αυξήσετε την υγρασία του αέρα, ψεκάζετε τα φύλλα καθημερινά με νερό..\nΤο Yellowness απλώνεται σε ολόκληρη την περιοχή των φύλλων, λόγω του οποίου χάνει την ελαστικότητά του και το χυμό του, αποκτά καφέ χρώμα. Μετά από λίγο, εξαφανίζεται από μόνη της εάν δεν αφαιρεθεί νωρίτερα.\nΔεδομένου ότι τα κιτρινισμένα φύλλα δεν ωφελούν το φυτό, αλλά αφαιρούν μόνο τη δύναμη, είναι καλύτερο να τα αφαιρέσετε εγκαίρως. Εάν αφαιρέσετε παλιά φύλλα, το λουλούδι θα αναπτυχθεί καλύτερα και θα γίνει πιο ελκυστικό..\nΓια να κόψετε τα φύλλα που έχουν καταστεί άνευ αντικειμένου, συνιστάται η επεξεργασία ψαλιδιού ή μαχαιριού με αλκοόλ, ώστε να μην μολυνθεί το στέλεχος. Πασπαλίστε τις κομμένες περιοχές στον κορμό με λεπτό κάρβουνο. Στην περίπτωση που το φύλλο κιτρινίσει, αλλά δεν έχει χάσει την υγρασία του, είναι αδύνατο να το κόψετε με το χέρι για να μην τραυματίσετε το στέλεχος, γι 'αυτό χρησιμοποιήστε μόνο ένα αιχμηρό εργαλείο για αυτό το σκοπό - ένα μαχαίρι.\nΗ ηλικία του φυτού επηρεάζει το μέγεθος των φύλλων και των λουλουδιών. Όσο παλαιότερο είναι το ανθούριο, τόσο μικρότερα και πιο χλωμό τα λουλούδια. Ο κορμός γίνεται όλο και πιο γυμνός κάθε χρόνο, καθώς τα φύλλα κάτω πεθαίνουν. Μερικοί τύποι ανθούριου συνεχίζουν να μεγαλώνουν άφθονα, αλλά με μικρές ροζέτες και μερικοί με μία ροζέτα φύλλων.\nΓια να βοηθήσει το φυτό να συνεχίσει να ανθίζει άφθονα με μεγάλα λουλούδια, πρέπει να αναζωογονηθεί. Με ένα κοφτερό μαχαίρι, κόψτε την κορυφή του ανθούριου, έτσι ώστε να έχετε ένα μίσχο με δύο ή τρεις κεραίες. Φυτέψτε το στο έδαφος που προετοιμάστηκε εκ των προτέρων. Προκειμένου η κοπή να αναπτυχθεί καλύτερα, μπορεί να τοποθετηθεί σε ένα διεγερτικό ανάπτυξης για λίγο πριν από τη φύτευση. Πρέπει να φροντίζετε τα μοσχεύματα συστηματικά, πασπαλίζοντας με ζεστό νερό.\nΤώρα ξέρετε γιατί τα φύλλα του ανθούριου γίνονται μαύρα ή γίνονται κίτρινα και τι να κάνετε σε τέτοιες καταστάσεις. Το φυτό μπορεί επίσης να αλλάξει το χρώμα των φύλλων σε κίτρινο, καφέ ή άλλο χρώμα λόγω ακατάλληλης φροντίδας ή επίθεσης από παράσιτα. Ως εκ τούτου, είναι σημαντικό να παρέχετε στο λουλούδι κατάλληλη φροντίδα, έγκαιρο πότισμα, σίτιση, μεταφύτευση ανάλογα με τις ανάγκες. Εάν παρατηρήσετε ότι τα φύλλα των φυτών αλλάζουν το χρώμα τους, μην το αγνοείτε. Είναι σημαντικό να προσδιορίσετε την αιτία του προβλήματος και να το εξαλείψετε εγκαίρως για να σώσετε το ανθούριο..


BMW M8 Gran Coupe - Onlydriving\nΟκτ 16, 2019 BMW, M8, M8 Gran Coupe, Sports Car\nΗ σειρά M της BMW είναι αυτή που γνωρίζει πολύ καλά πώς να εξιτάρει. Μετά τις X5 M και X6 M, (BMW X5 M – BMW X6 M) σειρά έχει η M8 Gran Coupe, η οποία θα αποκτήσει και την Competition έκδοση. Το μήκος φτάνει τα 5,09 μέτρα, το πλάτος τα 1,94 μέτρα και το ύψος 1,42 μέτρα, ενώ το μεταξόνιο είναι 3,02 μέτρα. Το συνολικό βάρος φτάνει τα 1.980 κιλά.\nΣχεδιαστικά το πακέτο M περιλαμβάνει μαύρη γρίλια, ανασχεδιασμένους προφυλακτήρες, πίσω αεροτομή, τετραπλή απόληξη της εξάτμισης, ενώ υπάρχουν αρκετά κομμάτια από ανθρακονήματα. Την εξωτερική εμφάνιση ολοκληρώνουν οι ζάντες αλουμινίου μεγέθους 20”, με διαστάσεις ελαστικών 275/35 μπροστά και 285/35 πίσω. Εκτός όμως από τα ανθρακονήματα η κατασκευή έχει χρήση αλουμινίου και μαγνησίου. Η Competition έκδοση είναι πιο ισχυρή και διαθέτει επιπλέον ένα διαφορετικό bodykit, που περιλαμβάνει M Sport εξάτμιση, πλαϊνούς καθρέπτες, οροφή και αεροτομή από ανθρακονήματα, ενώ έχει διαφορετικές ζάντες μεγέθους 20″.\nΣτο εσωτερικό ξεχωρίζουν τα σπορ δερμάτινα bucket καθίσματα, καθώς και τα μαύρα και αλουμινένια διακοσμητικά. Το M τιμόνι, ο M πίνακας οργάνων, τα M Sport καθίσματα κάνουν το αυτοκίνητο πιο εντυπωσιακό, ενώ υπάρχουν δύο ψηφιακές οθόνες. Η μία είναι του πίνακα οργάνων μεγέθους 12,3”, ενώ η άλλη περιλαμβάνει το σύστημα ενημέρωσης και ψυχαγωγίας με το μέγεθος της οθόνης να είναι 10,2”.\nΜηχανικά η M8 Gran Coupe τροφοδοτείται από το V8 Twin-Turbo κινητήρα χωρητικότητας 4,4 λίτρων, με τη μέγιστη ισχύ να αγγίζει τους 600 ίππους και τη μέγιστη ροπή να φτάνει τα 76,4 κιλά. Το 0-100 επιτυγχάνεται σε μόλις 3,3”, ενώ η τελική ταχύτητα περιορίζεται ηλεκτρονικά στα 250 χλμ/ώρα. Για αυτούς που θέλουν το κάτι παραπάνω μπορεί να αφαιρεθεί ο περιοριστής, με τη μέγιστη ταχύτητα να ανεβαίνει στα 305 χλμ/ώρα.\nΗ Competition έκδοση τροφοδοτείται από τον ίδιο κινητήρα με τη μέγιστη ισχύ όμως να ανεβαίνει στους 625 ίππους και τη μέγιστη ροπή να παραμένει ίδια. Το 0-100 επιτυγχάνεται σε μόλις 3,2”, ενώ ο κινητήρας συνδυάζεται με το 8τάχυτο αυτόματο κιβώτιο της BMW. H M8 Gran Coupe περιλαμβάνει το M Mode κουμπί, το οποίο δίνει τη δυνατότητα στον οδηγό να επιλέξει ανάμεσα στα Road, Sport και Track προγράμματα για να οδηγήσει. Επιπλέον, το M xDrive προσφέρει τη δυνατότητα να μετατρέπεται από τετρακίνητο σε πισωκίνητο ή το αντίθετο ανάλογα με τις προτιμήσεις του οδηγού.\nΤα φρένα της Brembo είναι κατασκευασμένα από ανθρακονήματα και αποτελούνται από τις χρυσές 6πίστονες δαγκάνες μπροστά με διάμετρο δίσκων 395 χιλιοστά και από μονοπίστωνη δαγκάνα πίσω με δίσκους μεγέθους 380 χιλιοστών. Η BMW M8 Gran Coupe θα παρουσιαστεί για πρώτη φορά μπροστά στο κοινό στη Διεθνή Έκθεση Αυτοκινήτου του Los Angeles που θα γίνει το Νοέμβριο, ενώ οι πωλήσεις της αναμένεται να ξεκινήσουν τον Απρίλιο του 2020. Όσοι ενδιαφέρεστε θα πρέπει να βιαστείτε, αφού θα κυκλοφορήσουν μόλις 400 μονάδες. Εμείς θα θέλαμε μια. Εσείς;\nΝέα ανάκληση για 106 Mercedes-Benz CLA και A-Class


Ένα μικρό tribute στο στοματικό σεξ | SDNA\n26 Ιουλίου 2015, 18:24\nΕίναι ωραίο, απολαυστικό, αφορά μόνο τη δική σου ικανοποίηση. Ναι, το στοματικό σεξ έχει τη δική του μοναδική γοητεία και είπαμε να του αφιερώσουμε ένα ποστ. Κι αυτό γιατί όταν σου κάνει ο φίλος σου στοματικό σεξ...\nΔεν χρειάζεται να περιμένεις μήπως το ηβικό του κόκαλο ακουμπήσει την κλειτορίδα σου ή αν θα θυμηθεί εκείνος να ασχοληθεί. Όλη η έμφαση είναι εκεί που πρέπει.2. Οι ρόλοι είναι ξεκάθαροι.\nΚανείς δεν μπερδεύεται σχετικά με το τι πρέπει να κάνει. Εσύ ξαπλώνεις και εκείνος κάνει όλη τη δουλειά.3. Όλη η προσοχή είναι στραμμένη πάνω σου.\nΔεν χρειάζεται να σκέφτεσαι τον δικό του οργασμό ή αν θα έπρεπε να κάνεις κάτι εκείνη τη στιγμή για εκείνον. Το μόνο που έχεις να κάνεις είναι να χαλαρώσεις και να το απολαύσεις.4. Δεν υπάρχει λόγος για multitasking.\nΔεν χρειάζεται για παράδειγμα να χαϊδεύεις τους όρχεις του ενώ παράλληλα του κάνεις στοματικό. Χρειάζεται να κάνεις μόνο ένα πράγμα και αυτό είναι «απολύτως τίποτα».5. Για την ακρίβεια δεν χρειάζεται καν να κινείσαι.\nΕίναι σαν να κοιμάσαι, μόνο που είσαι ξύπνια και κάποιος σου κάνει στοματικό. Τέλεια, δηλαδή.6. Είναι φανταστικό να βλέπεις πόσο το απολαμβάνει και εκείνος.\nΤίποτα πιο ερεθιστικό από το να αισθάνεσαι ότι εκείνος απολαμβάνει φοβερά το πόσο πολύ σε ικανοποιεί. 7. Αισθάνεσαι πάρα πολύ κοντά του.\nΤο να έχει το πρόσωπό του ανάμεσα στα πόδια σου, σίγουρα αυξάνει το βαθμό οικειότητας ανάμεσά σας. Περισσότερο και από το ίδιο το σεξ.8. Είναι πιο εύκολο να αφήσεις το μυαλό σου να ξεφύγει.\nΔεν υπάρχει άμεση οπτική επαφή με το σύντροφό σου οπότε μπορείς να σκεφτείς ό,τι θέλεις και να αφήσεις το μυαλό σου να ταξιδέψει. Ωραίες είναι και οι φαντασιώσεις, γιατί όχι;9. Εκτός από το πώς και το πότε, δεν ανησυχείς και για το πού θα τελειώσει εκείνος.\nΕ, αλήθεια είναι.10. Δεν υπάρχει λόγος να ψάχνεις μετά για χαρτομάντιλα.\nΕκτός κι αν είσαι squirter (όπου αν σου συμβαίνει αυτό, YOU GO GIRL), τότε δεν παίζει ιδιαίτερο συμμάζεμα μετά.11. Αν θέλεις να αλλάξεις αυτό που κάνει, αρκεί να μετακινήσεις τη λεκάνη σου.\nΤόσο απλό, τόσο πρακτικό.12. Δεν χρειάζεται να προσπαθείς για να τελειώσετε μαζί.\nΠράγμα που έτσι κι αλλιώς συμβαίνει σπάνια. Στη συγκεκριμένη περίπτωση ο μόνος άνθρωπος που προβλέπεται να έρθει σε οργασμό είσαι εσύ. Ωραία πράγματα :)


3874 Views | Δημοσιεύθηκε 22/12/2013\nΧρειάστηκε να μας χτυπήσει για τα καλά η οικονομική κρίση για να φανεί πως η Ελλάδα είναι το κράτος του «No Problem»! Η κοινωνική αλληλεγγύη και η συμπαράσταση βρίσκεται κάτω του μηδενός. Όσοι βρεθούν μπροστά στα προβλήματα είναι υποχρεωμένοι να τα αντιμετωπίσουν μόνοι τους χωρίς τη συμπαράσταση από τους ομοίους τους. Ξένοι μεταξύ ξένων!\nΟι δραστικές περικοπές έχουν ξεκινήσει από το Μάιο του 2010, αλλά οι συνέπειες των περικοπών άρχισαν να φαίνονται με πολύ μεγάλη καθυστέρηση. Στην πλειοψηφία τους οι άνθρωποι που έχουν κάποια παραπληγία ή τετραπληγία, είχαν στην αποθήκη κάποιο αναπηρικό αμαξίδιο ή κάποιο άλλο βοήθημα που μετά την κρίση πρέπει να βρουν τρόπους για να το επιδιορθώσουν, αφού πλέον ο ΕΟΠΥΥ χορηγεί με το σταγονόμετρο. Όμως η πραγματικότητα είναι αμείλικτη:\nΜόλις βρεθούν μπροστά σε μια βλάβη που δεν μπορεί να αποκατασταθεί με τη συνδρομή κάποιου εμπειροτέχνη, τότε θα πρέπει να βάλουν το χέρι βαθιά στην τσέπη. Αυτό το δεύτερο δεν συζητείται, αφού παραδοσιακά οι Έλληνες και οι Ελληνίδες πάντα απέφευγαν να επενδύουν οικονομικά στην ανεξαρτησία τους. Η καταναλωτική τους δραστηριότητα υποστηριζόταν πάντα από τα ασφαλιστικά ταμεία. Τώρα που τελείωσαν τα ασφαλιστικά ταμεία τί μέλλει γενέσθαι;\nΑυτή την κατάσταση την ξέρει ο κάθε παραπληγικός και τετραπληγικός, αλλά επιλέγουν να μεταθέτουν το ερώτημα για το μέλλον – και μέχρι τότε η απάντηση είναι «No Problem».\nΔεν μας έφτανε η κρίση. Βρισκόμαστε μπροστά και σε ένα ανύπαρκτο σύστημα αλληλεγγύης ή συμπαράστασης και είμαστε μέρος του. Κανείς δεν θέλει να ακούσει την οδύνη κανενός. Ως κοινότητα είμαστε υπερόπτες και ψηλομύτες.\nΌλοι, αργά ή γρήγορα, θα βρεθούμε αντιμέτωποι με αυτή την υπεροψία – και τότε οι συνέπειες θα είναι θανατηφόρες.\nΜια στοιχειώδης ανάγνωση μηνυμάτων στο διαδίκτυο είναι αρκετή για να καταλάβει κανείς πως έχει εξαπλωθεί αυτή η «No Problem» νοοτροπία. Δεν υπάρχει έστω και ένας πραγματικά οργισμένος και απελπισμένος που να τολμά να εκφράζει την οργή και την απελπισία του; Μήπως επειδή η οργή και η απελπισία δεν είναι σέξι;\nΠάσχουμε από το σύνδρομο της ομαλότητας. Στην πλειοψηφία μας, παραπληγικοί και τετραπληγικοί, επιδιώκουμε έστω και την ύστατη στιγμή, να δείξουμε ομαλότεροι των ομαλών. Μη φανεί πως κάτι δεν πηγαίνει σωστά. Μη φανεί η ευπάθεια της ανικανότητας, το ευάλωτο της αναπηρίας.\nΚατά τα άλλα, όλοι είμαστε έτοιμοι να ξαναπάμε με την πρώτη ευκαιρία στην πλατεία Συντάγματος για να εκφράσουμε τη δυσαρέσκειά μας, ίσως επειδή οι αγανακτισμένοι φαντάζουν πολιτικοποιημένο lifestyle νυφοπάζαρο.\nΠεριοδικό Αυτονομία, www.disabled.gr, Σεπτέμβριος 2013\nΚατηγορίες: Περιοδικό Αυτονομία, Τεύχος 92 - Περιοδικό Αυτονομία Ετικέτες: Ανεξάρτητη Διαβίωση, Παραπληγία, Τετραπληγία


Θεσσαλονίκη: 23χρονος δάγκωσε αστυνομικό σε κέντρο ένταξης μεταναστών\nΈνα απίστευτο περιστατικό σημειώθηκε σήμερα το πρωί, περίπου στις 08:30, στο κέντρο μεταναστών στην οδό Μοναστηρίου 93, στη Θεσσαλονίκη.\nΣυγκεκριμένα ζητήθηκε η συνδρομή της διμοιρίας, που βρίσκεται στην Αγίων Πάντων, για ένα 23χρονο Ιρανό, ο οποίος βρισκόταν σε έξαλλη κατάσταση και δημιουργούσε ένταση.\nΟ νεαρός αλλοδαπός, ο οποίος φέρεται να αντιμετωπίζει ψυχολογικά προβλήματα, δάγκωσε στο πόδι αστυνομικό.\nΣτη συνέχεια συνελήφθη και μεταφέρθηκε στο αστυνομικό τμήμα Λευκού Πύργου.\nΟ αστυνομικός μεταφέρθηκε στο 424 στρατιωτικό νοσοκομείο, όπου του παρειχαν τις πρώτες βοήθειες και εν συνεχεία αποχώρησε.


Dine with Wine: Εκλεκτές οινογευσιγνωσίες κάθε Τρίτη στο Cash! - Γεύση - Athens magazine\nDine with Wine: Εκλεκτές οινογευσιγνωσίες κάθε Τρίτη στο Cash!\nDine with Wine είναι το νέο project του Cash που ξεκινά από 21.01 και σας προσφέρει τη δυνατότητα να δοκιμάσετε ετικέτες κρασιών μαζί με το μενού σας, σε συνεργασία με τους μεγαλύτερους Έλληνες οινοπαραγωγούς.\nΑΥΤΗ ΤΗΝ ΤΡΙΤΗ 21/01 - ΚΤΗΜΑ NICO LAZARIDI\n1)ΧΡΥΣΟΣ ΛΕΩΝ Λευκός 2013 ΠΓΕ Παγγαίο\nChardonnay 100%.Αρώματα εσπεριδοειδών ,ανανά, εξωτικών φρούτων. Γεμάτο σώμα, ισορροπημένο με καλή οξύτητα.\nΤαρταρ σολωμου με γουασαμπι και νερο τοματας\n2) CHATEAU LAZARIDI Λευκός 2013 ΠΓΕ Δράμα\nSauvignon Blanc-Μοσχάτο Αλεξανδρείας-Ugni Blanc. Έντονα φρουτώδη αρώματα μύτης και στόματος, ευχάριστη οξύτητα, μακρά επίγευση.\nΛαυρακι με κρουστα ψωμιου και αρωματικα χορτα\n3) CHATEAU LAZARIDI Ερυθρός 2010 ΠΓΕ Δράμα\nCabernet Sauvignon 70% ,Merlot 30%.12 μήνες βαρέλι. Χρώμα βαθυκόκκινο ρουμπινί. Με αρώματα φρούτων που αναδύουν ελαφρές φυτικές νότες και ευωδιές εξωτικών μπαχαρικών. Δομημένο κρασί με νόστιμες τανίνες και μακρά επίγευση.\nΜοσχαρισια μαγουλα μπρεζε με πολεντα\n4) ΜΕΛΙΣΣΟΥΡΓΟΣ Επιτραπέζιος Ερυθρός οίνος Φυσικώς Γλυκύς\nMerlot 100%.6 μήνες βαρέλι. Βαθύχρωμο πορφυρό χρώμα. Φίνα αρώματα γλυκών φρούτων με βάθος και κομψότητα. Πλούτος και όγκος στο στόμα, μεγάλη αρωματική ένταση και υπέροχη συγκέντρωση. Μεγάλη και πολύπλοκη επίγευση.\nFontan σοκολατας με παγωτο φυστικι\nΤιμή: Από €40/άτομο.\nΚαθημερινά, εκτός Δευτ., από 21:00-01:00 (το εστιατόριο), Τετ.-Κυρ. από τις 21:00-όσο πάει (το bar).\nΔηλιγιάννη 54, Κεφαλάρι, τηλ. 212 1004772,


ΟΜΙΛΙΑ ΓΙΩΡΓΟΥ Α. ΠΑΠΑΝΔΡΕΟΥ ΣΤΗΝ ΠΑΤΡΑ – Κίνημα Αλλαγής\nΟΜΙΛΙΑ ΓΙΩΡΓΟΥ Α. ΠΑΠΑΝΔΡΕΟΥ ΣΤΗΝ ΠΑΤΡΑ\nΟΜΙΛΙΑ ΓΙΩΡΓΟΥ Α. ΠΑΠΑΝΔΡΕΟΥ ΣΤΗΝ ΠΑΤΡΑ2019-05-162019-05-16https://kinimaallagis.gr/gggg/uploads/2022/06/logo-pasok-kinal-white-web-1-1.pngΚίνημα Αλλαγήςhttps://kinimaallagis.gr/gggg/uploads/2019/05/60224046_10219316970814891_3345644537056854016_n.jpg200px200px\nΣημεία χαιρετισμού Γιώργου Α. Παπανδρέου\nΠροέδρου Σοσιαλιστικής Διεθνούς\nστην ανοιχτή πολιτική εκδήλωση του Κινήματος Αλλαγής στην Πάτρα\nΓια μένα δεν είναι απλώς μια εκλογική περιφέρεια στην οποία πολιτεύομαι, είναι ο τόπος των προγόνων μου, της οικογένειάς μου – αλλά και το πιο καθοριστικό – είναι τόπος αγώνων για μια καλύτερη και το κυριότερο διαφορετική, δημοκρατική και προοδευτική Ελλάδα.\nΤην πρώτη περίοδο, παρά τις δυσμενείς συνθήκες, θέλαμε η κρίση να γίνει ευκαιρία βαθιών αλλαγών και έτσι, ξεκινήσαμε με μια μεγάλη μεταρρυθμιστική πνοή. Με την κυβέρνησή μας, την κυβέρνηση του ΠΑΣΟΚ. Μετά γίναμε μάρτυρες – και μαρτυρήσαμε, από μια καταστροφική αντίληψη για την άσκηση της πολιτικής.\nΗ πρόσφατη κοκορομαχία στη Βουλή – που πολύ σωστά στηλίτευσες Φώφη μου-, αποτελεί περίτρανη απόδειξη λειτουργίας και δράσης δύο κομμάτων με αντιλήψεις που συγκλίνουν.\nΕίναι ψέμα πως δεν υπάρχει Αριστερά και Δεξιά – ψέμα επινοημένο από όσους θέλουν να μας κοιμήσουν, ή να μας απογοητεύσουν, να γίνουμε παθητικοί, και έτσι να προστατεύσουν τις επιλογές τους σε βάρος της κοινωνίας και υπέρ των λίγων, των ημέτερων, των κολλητών.\nΟι δυνάμεις του σοσιαλισμού και της δημοκρατίας αποτελούν τη λύση του προβλήματος – της ανισότητας, της αδικίας και της στρεβλής ανάπτυξης.\nΦΩΦΗ ΓΕΝΝΝΗΜΑΤΑ ΑΠΟ ΤΗΝ ΠΑΤΡΑ: Η ΧΩΡΑ ΧΡΕΙΑΖΕΤΑΙ ΠΡΟΟΔΕΥΤΙΚΕΣ ΛΥΣΕΙΣΟμιλίες


Εξιχνιάστηκε δολοφονία στις Αχαρνές-Εμπλέκεται και αστυνομικός για υπόθαλψη - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Εξιχνιάστηκε δολοφονία στις Αχαρνές-Εμπλέκεται και αστυνομικός για υπόθαλψη\nΕξιχνιάστηκε δολοφονία στις Αχαρνές-Εμπλέκεται και αστυνομικός για υπόθαλψη\nΣυνελήφθη ο 30χρονος δράστης, ο οποίος πυροβόλησε πριν από ένα μήνα, στις Αχαρνές, έναν 31χρονο Αλβανό στο κεφάλι με κυνηγετική καραμπίνα και στη συνέχεια έθαψε τη σορό σε οικόπεδο κοντά στο σπίτι του. Μαζί του συνελήφθη κι ένας 35χρονος αστυνομικός για υπόθαλψη εγκληματία, ο οποίος δεν ανέφερε, ως όφειλε, την παραπάνω πράξη σε οποιαδήποτε αστυνομική Αρχή.\nΣύμφωνα με την Αστυνομία, ο 31χρονος Αλβανός είχε δηλωθεί την Παρασκευή, 27 Σεπτεμβρίου 2013, στο Τμήμα Ασφαλείας Μελισσίων, εξαφανισμένος, από τον αδελφό του, ο οποίος ανέφερε ότι την Τρίτη, 24 Σεπτεμβρίου 2013 το 31χρονος είχε αποχωρήσει με το αυτοκίνητό του, από το σπίτι τους που διαμένουν στα Μελίσσια, χωρίς να έχει δώσει σημεία ζωής μέχρι εκείνη τη στιγμή.\nΤο αυτοκίνητο είχε βρεθεί το πρωί της Παρασκευής 27 Σεπτεμβρίου 2013 στις Αχαρνές, έχοντας όμως υποστεί αλλαγή του χρώματος, αντικατάσταση των τροχών και μεταβολή των εξωτερικών του χαρακτηριστικών.\nΌπως προέκυψε από την αστυνομική έρευνα, ο 30χρονος δράστης είχε ραντεβού με το θύμα την Τρίτη, 24 Σεπτεμβρίου 2013, στο σπίτι του στις Αχαρνές, προκειμένου να του παραδώσει χρηματικό ποσό, που του όφειλε από πώληση αυτοκινήτου.\nΚατά τη διάρκεια της συνάντησης ο 30χρονος πυροβόλησε με κυνηγετική καραμπίνα τον 31χρονο αλλοδαπό στο κεφάλι και τον σκότωσε.\nΜετά την ομολογία του ο δράστης οδήγησε τους αστυνομικούς και τους υπέδειξε το σημείο της ταφής. Χθες το πρωί παρουσία ιατροδικαστή και εισαγγελικού λειτουργού έγινε εκσκαφή στο συγκεκριμένο σημείο, όπου βρέθηκε η σορός του 31χρονου αλλοδαπού.\nΌπως διαπιστώθηκε το όπλο του εγκλήματος είναι μια κυνηγετική καραμπίνα, που κατείχε παράνομα ο δράστης και η οποία βρέθηκε στο σπίτι του και κατασχέθηκε.\nΑπό την αστυνομική έρευνα προέκυψε επίσης ότι ο δράστης είχε ενημερώσει για την διάπραξη του εγκλήματος 35χρονο αστυνομικό, ο οποίος δεν ανέφερε, ως όφειλε, την παραπάνω πράξη σε οποιαδήποτε αστυνομική Αρχή και για το λόγο αυτό συνελήφθη.\nΣε βάρος των συλληφθέντων σχηματίσθηκε ποινική δικογραφία, κατηγορούμενοι, ο 30χρονος για τα αδικήματα της ανθρωποκτονίας από πρόθεση, της κλοπής και της παράβασης του νόμου περί όπλων και ο 35χρονος αστυνομικός για υπόθαλψη εγκληματία.\nΑπό το Αρχηγείο της Ελληνικής Αστυνομίας διατάχθηκε Ε.Δ.Ε. για τη διερεύνηση της εμπλοκής του αστυνομικού.


Ο Sam Smith, η Normani και οι εφήμερες σχέσεις στο Video Clip του «Dancing With A Stranger» | Hit Channel\nΟ Sam Smith, η Normani και οι εφήμερες σχέσεις στο video clip του «Dancing With A Stranger»\nΠόσο εύκολα μπορεί το κενό που αφήνει ένας χωρισμός να οδηγήσει σε μία εφήμερη σχέση;\nΟ Sam Smith και η Normani αποκαλύπτουν το video clip για τη συνεργασία τους στο «Dancing With A Stranger».\nΤο τραγούδι κυκλοφόρησε στις αρχές Ιανουαρίου από την Capitol Records / Universal Music και ήδη μετρά πάνω από 80 εκατομμύρια streams παγκοσμίως.\nΤο «Dancing With A Stranger» έχει αποσπάσει εγκωμιαστικά σχόλια από τα διεθνή μέσα ενημέρωσης.\nΟ Sam Smith και η Normani αποτυπώνουν μεγάλη επιδεξιότητα την απογοήτευση και τη μοναξιά μετά από ένα χωρισμό, μία κατάσταση που είναι βαθιά προσωπική και μπορούν όλοι να ταυτιστούν μαζί της.\nΤο μουσικό βίντεο γυρίστηκε στο Λονδίνο με τη σκηνοθεσία του Vaughan Arnell (James Blunt, George Michael). Οι δύο καλλιτέχνες βρίσκονται σε μία μοντέρνα και λιτή κατοικία και έρχονται αντιμέτωποι με το αίσθημα της του κενού που ακολουθεί ένα χωρισμό, αλλά και με την ώθηση να γεμίσουν αυτό το κενό με εφήμερες σχέσεις.\nΤο video clip έκανε πρεμιέρα στο Apple Music, όπου ήταν διαθέσιμο αποκλειστικά για ένα εικοσιτετράωρο.\nΤο «Dancing With A Stranger» είναι η πρώτη προσωπική κυκλοφορία του Sam Smith, μετά το δεύτερο ολοκληρωμένο δίσκο του, το διπλά πλατινένιο «The Thrill Of It All» (Νοέμβριος 2017).\nΠροηγουμένως, ο Βρετανός καλλιτέχνης είχε συμπράξει με τον Calvin Harris στο «Promises», το οποίο παρέμεινε επί έξι συνεχόμενες εβδομάδες στην κορυφή του Ηνωμένου Βασιλείου και αναρριχήθηκε έως το Νο. 2 του διεθνούς Airplay Chart στην Ελλάδα.\nΟ Sam Smith, ήδη βραβευμένος με τέσσερα Grammmy, τρία BRIT Awards, ένα Όσκαρ και μία Χρυσή Σφαίρα, είναι υποψήφιος για το βραβείο του «Βρετανού Άνδρα Καλλιτέχνη» στα φετινά BRIT Awards και θα τραγουδήσει ζωντανά στη σκηνή της διοργάνωσης.\nΗ Normani, η οποία συστήθηκε ως μέλος των επιτυχημένων Fifth Harmony, ξεκίνησε τη σόλο καριέρα της σε συνεργασία με τον Khalid στο single «Love Lies». Έχει συναντήσει επίσης δισκογραφικά τον Calvin Harris, τον Quavo, την Kehlani και τον 6BLACK.\nΕπί του παρόντος ηχογραφεί τον παρθενικό δίσκο της και από το Μάρτιο θα συνοδεύει την Ariana Grande στο βορειοαμερικανικό σκέλος της περιοδείας «Sweetener World Tour».


Βρετανία: Στέλνει μηχανικούς του στρατού στα σύνορα Πολωνίας-Λευκορωσίας | Liberal.gr\nΠερίπου 150 μηχανικοί του βρετανικού στρατού θα σταλούν για να βοηθήσουν στην ενίσχυση των συνόρων της Πολωνίας με τη Λευκορωσία, δήλωσε ο υπουργός Άμυνας της Βρετανίας σύμφωνα με το BBC.\nΤα σύνορα θεωρούνται ως σημείο εισόδου στην ΕΕ, και έχουν σημειωθεί εντάσεις τις τελευταίες εβδομάδες με τη Λευκορωσία να κατηγορείται ότι ωθεί τους μετανάστες προς τα εκεί. Ο Μπεν Γουάλας είπε ότι μια μικρή ομάδα αναγνώρισης μηχανικών είχε ήδη πάει στην περιοχή για να εκτιμήσει την κατάσταση.\nΔεν θα ήταν μάχιμοι στρατιώτες αλλά «άντρες με φτυάρια», ανέφερε χαρακτηριστικά.\nΟ επί μακρόν αυταρχικός ηγέτης της Λευκορωσίας, Αλεξάντερ Λουκασένκο, αρνείται ότι διευκολύνει την άφιξη μεταναστών και τους στέλνει στα σύνορα με την Πολωνία ως εκδίκηση για τις κυρώσεις της ΕΕ που επιβλήθηκαν τον Ιούνιο. Η κρίση βάθυνε την Τρίτη όταν οι πολωνικές δυνάμεις χρησιμοποίησαν δακρυγόνα και κανόνια νερού για να απωθήσουν όσους προσπαθούσαν να περάσουν στη χώρα.\nΚάποιοι προσπάθησαν να παραβιάσουν ένα βαριά οχυρωμένο πέρασμα και έριξαν πυραύλους στις πολωνικές δυνάμεις, αφήνοντας αρκετούς με τραυματισμούς. Ο κ. Γουάλας είπε ότι οι μηχανικοί θα σταλούν "μέσα σε ημέρες ή εβδομάδες", αλλά επισήμανε ότι θα ενημερώσει πρώτα το κοινοβούλιο για την προγραμματισμένη ανάπτυξη.\nΜιλώντας στο BBC κατά τη διάρκεια επίσκεψής του στην Πολωνία, ο Γουάλας είπε: «Αυτό που θα κάνουμε είναι να στείλουμε μερικούς Μηχανικούς - αυτό είναι μέρος του Στρατού που έχει σχεδιαστεί για την κατασκευή φραχτών ή δρόμων ή την τοποθέτηση υποδομών.\n«Θα χρησιμοποιήσουμε αυτό το μέρος των δυνάμεών μας για να βοηθήσουμε τους Πολωνούς και ενδεχομένως άλλα κράτη της Βαλτικής να εξασφαλίσουν τα σύνορά τους».\nΤόνισε ότι οι στρατιώτες δεν θα είναι μάχιμοι στρατιώτες, αλλά άνθρωποι με «την ικανότητα να χτίζουν δρόμους και σημεία ελέγχου και θέσεις παρατήρησης», προσθέτοντας: «Αυτή δεν είναι μάχη, αλλά υποστήριξη στους Πολωνούς».\nΓια την ανθρωπιστική κατάσταση, ο υπουργός Άμυνας είπε: «Ανησυχώ ιδιαίτερα για τις γυναίκες και τα παιδιά και τους ευάλωτους ανθρώπους που διακινούνται από τους Λευκορώσους σε αυτό το παιχνίδι που φαίνεται να παίζουν. Είναι φρικτό να αναγκάζεις τους μετανάστες να είναι ένα εργαλείο σε ένα παιχνίδι για να προσπαθήσουν να στερήσουν τους γείτονές τους».\nΚατά τη διάρκεια της επίσκεψής του, ο κ. Wallace επισκέφθηκε βρετανικά στρατεύματα που βρίσκονται ήδη στην Πολωνία ως μέρος της Ενισχυμένης Προώθησης Παρουσίας του ΝΑΤΟ. Υπέγραψε επίσης συμφωνία αρχής για την πώληση πυραύλων αεράμυνας στην Πολωνία.\nΟι μετανάστες ζουν σε καταυλισμούς σε συνθήκες παγετού και με λίγα τρόφιμα ή νερό ακριβώς μέσα στη Λευκορωσία, εγκλωβισμένοι ανάμεσα σε Πολωνούς φρουρούς από τη μία πλευρά και Λευκορώσους φρουρούς από την άλλη.\nΤην Τετάρτη, μετά από περισσότερο από μια εβδομάδα αδιεξόδου, η Λευκορωσία δήλωσε ότι παρείχε προσωρινό καταφύγιο σε περίπου 1.000 ανθρώπους.\nΗ Πολωνία, με την υποστήριξη της ΕΕ, είναι αποφασισμένη να μην αφήσει τους μετανάστες να εισέλθουν στο μπλοκ και έχει προειδοποιήσει ότι η κατάσταση μπορεί να συνεχιστεί για μήνες.\nΚατηγορήθηκε επίσης ότι απωθούσε ανθρώπους πίσω από τα σύνορα στη Λευκορωσία, σε αντίθεση με τους διεθνείς κανόνες ασύλου. Η Ευρωπαϊκή Επιτροπή κατηγόρησε τη Λευκορωσία ότι υπόσχεται εύκολη είσοδο στην ΕΕ.\nΩστόσο, η Λευκορωσία έχει δηλώσει ότι προσπαθεί να επαναπατρίσει εγκλωβισμένους μετανάστες κατά μήκος των συνόρων, αλλά ότι πολλοί αρνήθηκαν να επιστρέψουν στις πατρίδες τους.


Πιλοτικό πρόγραμμα χρήσης ηλεκτρικών ποδηλάτων ξεκίνησε ο Δήμος Ελληνικού-Αργυρούπολης - Γλυφάδα Metropolitans\nΑνικανοποίητοι από τη ζωή τους οι έλληνες έφηβοι\nΠιλοτικό πρόγραμμα χρήσης σύγχρονων ηλεκτρικών ποδηλάτων ξεκίνησε να εφαρμόζει ο Δήμος Ελληνικού – Αργυρούπολης.\nΜε την ευγενική χορηγία της ΚOSMOCAR Α.Ε, η οποία παραχώρησε δύο τελευταίου τύπου ηλεκτρικά ποδήλατα στο δήμο, θα ξεκινήσει η δοκιμαστική περίοδος χρήσης αυτών, προκειμένου να αξιολογηθούν τα οφέλη και οι λειτουργίες τους.\nΤα ποδήλατα ήδη ξεκίνησαν να χρησιμοποιούνται από την Δημοτική Αστυνομία και την Πολιτική Προστασία.\nΣτόχος είναι σε λίγους μήνες, ο δήμος Ελληνικού-Αργυρούπολης να μπορεί να χρησιμοποιεί το συγκεκριμένο είδος κίνησης, σε ένα ευρύ φάσμα των μετακινήσεων του.\nΤο ποδήλατο είναι ένα σύμβολο βιώσιμων μεταφορών και μεταδίδει ένα θετικό μήνυμα για την προώθηση της βιώσιμης κατανάλωσης και παραγωγής και έχει θετικό αντίκτυπο στο κλίμα.\nΑΣΤΥΝΟΜΙΑΔΗΜΟΣ ΕΛΛΗΝΙΚΟΥ-ΑΡΓΥΡΟΥΠΟΛΗΣοφέληΠΟΔΗΛΑΤΑΠολιτική Προστασία\nO Γιάννης Μπαλάφας στην αγορά της Ιασωνίδου: “Στηρίζουμε τα καταστήματα της γειτονιάς μας”


Πώς ο τρόπος διατροφής σου μπορεί να συμβάλλει κατά της κλιματικής αλλαγής • #allazoumesinithies | ΑΒ Βασιλόπουλος\nΑν αρχίσουμε να σκεφτόμαστε περισσότερο πώς ψωνίζουμε, πώς μαγειρεύουμε αλλά και τί τρώμε, τότε αλυσιδωτά θα κάνουμε τη διαφορά.\nΠερίπου το 25% των παραγόντων που ενισχύουν την τρέχουσα κλιματική αλλαγή, συνδέονται με τη μαζική βιομηχανική γεωργία και κτηνοτροφία. Είναι σημαντικό να καταλάβουμε ότι -σε παγκόσμια κλίμακα- το φαγητό που τρώμε και το κλίμα είναι άρρηκτα συνδεδεμένα και αλληλοεπηρεάζονται. Φυσικά και δεν μπορούμε να γίνουμε όλοι χορτοφάγοι από τη μια μέρα στην άλλη και ακόμα κι αν αυτό το σενάριο γινόταν πραγματικότητα, δεν γνωρίζουμε τι επιπτώσεις θα είχε στον πλανήτη και αν θα ήταν εν τέλει βιώσιμο.\nΌμως υπάρχουν μικρές αλλαγές που μπορούμε να κάνουμε στην καθημερινότητά μας, που μόνο θετικά μπορούν να ενισχύσουν τη δύσκολη μάχη κατά της κλιματικής αλλαγής. Ξεκινώντας από το φαγητό. Αν αρκετοί από εμάς αλλάξουμε την στάση μας απέναντι στην καθημερινή μας διατροφή και αρχίσουμε να επιλέγουμε τί ψωνίζουμε, τί τρώμε και πώς μαγειρεύουμε, έχοντας υπόψιν το συλλογικό καλό, τότε αλυσιδωτά, θα κάνουμε τη διαφορά. Διάβασε ποιες συνήθειες μπορείς να υιοθετήσεις από σήμερα κιόλας, που θα ενισχύσουν την βιωσιμότητα του περιβάλλοντος.\n1. Φάε όσπρια αντί για κρέας, έστω μία μέρα την εβδομάδα\nΤο να στραφείς 100% στη χορτοφαγία μπορεί να μην είναι ρεαλιστικό για σένα και την οικογένειά σου, όμως ακόμα κι αν μία μέρα την εβδομάδα αποφύγεις την κατανάλωση κρέατος, θα συμβάλλεις θετικά στην προστασία του περιβάλλοντος. Συγκεκριμένα εάν αποφύγεις γεύματα με βάση το μοσχαρίσιο κρέας και το αντικαταστήσεις με πρωτεϊνούχα όσπρια, θα επηρεάσεις σε πολύ μικρή αλλά σημαντική κλίμακα τη μάχη κατά του φαινομένου του θερμοκηπίου, που προκαλείται από τις εκπομπές αερίου. Μία μέρα την εβδομάδα χορτοφαγία λοιπόν, δίχως στερήσεις, αλλά με πολύχρωμα, νόστιμα, θρεπτικά γεύματα.\n2. Γέμιζε τα ⅔ του πιάτου σου με χορτοφαγικά συστατικά\nΑγκάλιασε τη λεγόμενη “μερική χορτοφαγία”. Συνέχισε αν θες να καταναλώνεις κρέας, πουλερικά, ψάρι, αυγά και γαλακτοκομικά προϊόντα, εφόσον ταιριάζουν με τον τρόπο ζωής σου ως μέρη μιας ισορροπημένης διατροφής. Ωστόσο αν θέλεις να συμβάλλεις θετικά υπέρ του περιβάλλοντος, γέμιζε το μεγαλύτερο μέρος του πιάτου σου, δηλαδή περίπου τα ⅔, με φυτικές τροφές: φρέσκα ή μαγειρεμένα λαχανικά, φρούτα, όσπρια, σιτηρά, δημητριακά κ.λ.π. Και το υπόλοιπο ⅓ ας είναι ζωικά προϊόντα. Ακόμα και αυτή η μικρή καθημερινή μείωση, εάν γίνει από αρκετούς ανθρώπους, θα κάνει τη διαφορά.\n3. Ψώνιζε με σύστημα, για να μειώσεις δραματικά το φαγητό που πετάς\nΠοτέ μην πηγαίνεις στο σουπερμάρκετ δίχως λίστα, στην οποία θα καταγράφεις όλα όσα χρειάζεσαι. Ακόμα κι αν αφήσεις περιθώριο για περισσότερα ψώνια της έμπνευσης και της στιγμής, τουλάχιστον να μην φεύγεις δίχως όσα σου είναι τελείως απαραίτητα.\nΞανασκέψου επίσης τη συχνότητα με την οποία ψωνίζεις φρούτα, λαχανικά και μυρωδικά: επειδή αυτά τα υλικά αλλοιώνονται γρηγορότερα από τα τυποποιημένα προϊόντα, καλύτερα να τα αγοράζεις σε μικρότερες ποσότητες και πιο συχνά. Θα μπορείς να τα καταναλώσεις πριν τα βαρεθείς αλλά και όταν ωριμάσουν, να προλάβεις να τα μαγειρέψεις έξυπνα, πριν χαλάσουν εντελώς.\n4. Μαγείρευε όση ποσότητα χρειάζεσαι και αξιοποίησε έξυπνα ό,τι περισσεύει\nΔεν χρειάζεται να μαγειρεύεις τεράστιες ποσότητες φαγητού, όταν ξέρεις ότι θα σου μείνει και δεν θες να τρως το ίδιο για μερικές μέρες. Στα εορταστικά τραπέζια να υπολογίζεις πάνω-κάτω πόσο φαγητό θα καταναλωθεί και να επιλέγεις πιάτα που όταν περισσέψουν, να μπορούν να ξαναζεσταθούν. Εάν θέλεις –για εξοικονόμηση ενέργειας– να μην ανάβεις το φούρνο και την κουζίνα κάθε λίγο και λιγάκι, μπορείς να μαγειρεύεις μια μεγαλύτερη ποσότητα ενός συγκεκριμένου φαγητού (π.χ. σάλτσα ντομάτας), να το χωρίζεις σε μερίδες/δόσεις και να το καταψύχεις για μελλοντικές χρήσεις. Η αποφυγή σπατάλης φαγητού είναι από τα πιο πολύτιμα εργαλεία κατά της κλιματικής αλλαγής.\n5. Μαγείρεψε με φαντασία\nΌπως είπαμε, αγκάλιασε τη μερική χορτοφαγία, αυξάνοντας τα φυτικά υλικά και μειώνοντας τα ζωικά προϊόντα στην καθημερινή διατροφή σου, χωρίς να τα εξαλείψεις. Για να μην επαναλαμβάνεσαι με τις ίδιες βαρετές σαλάτες, άνοιξε βιβλία και περιοδικά μαγειρικής ή πέρνα χρόνο αναζητώντας χορτοφαγικές συνταγές στο internet με εποχιακά υλικά, που θα σε εμπνεύσουν. Πειραματίσου με συνδυασμούς γεύσεων και μπαχαρικών, που θα σου ανοίξουν την όρεξη. Ενημερώσου για το πώς μπορείς -με λίγη φαντασία- να αξιοποιήσεις υπολείμματα τροφών που θα πέταγες, σε νόστιμες συνταγές.\n6. Ό,τι δεν μπορείς πλέον να καταναλώσεις, κομποστοποίησέ το\nΜην σε φοβίζει η κομποστοποίηση. Πλέον γίνεται εύκολα και απλά στο σπίτι κι από την στιγμή που θα την υιοθετήσεις, θα σου γίνει απαραίτητη συνήθεια. Πέρα από την σημαντική συμβολή που έχει ενάντια στη μαζική σπατάλη τροφίμων, με την κομποστοποίηση τα φυτικής προέλευσης τρόφιμα επιστρέφουν στη γη και μετατρέπονται σε πολύτιμα συστατικά για την συνέχιση της ζωής των φυτών.\nΌπως καταλαβαίνεις δεν χρειάζεται να αλλάξεις δραματικά τον τρόπο ζωής σου, δυσκολεύοντας την καθημερινότητά σου αλλά και της οικογένειάς σου. Το να αλλάζεις συνήθειες δεν σημαίνει ότι πρέπει να ξεβολεύεσαι εντελώς και να νιώθεις στέρηση. Σημαίνει να αισθάνεσαι ότι μέρα με την μέρα, οι επιλογές σου σε ότι έχει να κάνει με το φαγητό, έχουν σημασία και ότι σε μικρή αλλά σημαντική κλίμακα, ενισχύουν το καλό του πλανήτη.


ΗΠΑ: Νεαρές γυναίκες ντύθηκαν «γιαγιάδες» για να λάβουν το εμβόλιο - Τις «τσάκωσε» η αστυνομία | Reader\nΗΠΑ: Νεαρές γυναίκες ντύθηκαν «γιαγιάδες» για να λάβουν το εμβόλιο - Τις «τσάκωσε» η αστυνομία\nΔύο γυναίκες μεταμφιεσμένες ως γιαγιάδες, φορώντας ζακέτες και γυαλιά, προσπάθησαν να προσπεράσουν την εμβολιαστική σειρά και να λάβουν τη δεύτερη δόση του εμβολίου για τον κορονοϊό.\nΗ αστυνομία σταμάτησε τις δύο γυναίκες, ηλικίας 34 και 44 ετών, στο Συνεδριακό Κέντρο Ορλάντο στη Φλόριντα.\nΣε αίτηση που είχαν υποβάλει, ώστε να έχουν προτεραιότητα για το εμβόλιο, είχαν δηλώσει πως ήταν πάνω από 65 χρόνων.\nΤο παράδοξο είναι ότι το τέχνασμά τους είχε περάσει απαρατήρητο την πρώτη φορά. Οι κάρτες του CDC που είχαν μαζί τους επιβεβαίωσαν ότι είχαν λάβει την πρώτη δόση του εμβολίου.\nΟι δύο γυναίκες, οι οποίες δεν έχουν εντοπιστεί και δεν αντιμετωπίζουν ποινικές κατηγορίες, τέθηκαν υπό αμφισβήτηση όταν οι εργαζόμενοι στον τομέα της υγείας έλεγξαν τα χαρτιά τους και είδαν την πραγματική τους ηλικία.\n«Ξέρετε τι έχετε κάνει; Έχετε κλέψει ένα εμβόλιο από κάποιον που το χρειάζεται περισσότερο από εσάς και τώρα δεν πρόκειται να πάρετε τη δεύτερη δόση. Αυτό είναι χάσιμο χρόνου. Βρισκόμαστε εδώ λόγω του εγωισμού σας να κλέψετε ένα εμβόλιο. Πρέπει να περιμένετε τη σειρά σας!», ακούγεται να τους λέει ένας αστυνομικός σε βίντεο από κάμερα ασφαλείας.\nΤο βίντεο δείχνει τις γυναίκες να φορούν μακριά ζακέτα και ένα γκρι πλεκτό καπέλο. Η αστυνομία κλήθηκε και τους παρέδωσε μια προειδοποίηση καταπάτησης, λέγοντάς τους ότι ήταν τυχερές που δεν συνελήφθησαν. «Το ξέρουμε και το εκτιμούμε», απάντησαν εκείνες.\nΤα sneakers του... τρόμου: Πώς μια κλασική μάρκα παπουτσιών έγινε σήμα κατατεθέν των Ταλιμπάν\n#ΗΠΑ #Κορονοϊός #Εμβόλιο


(ΑΚΟΥΣΕ) Ανέκδοτη κινηματογραφική σουίτα του Χατζιδάκι για την ταινία του Giuseppe Ferrara «Faccia di spia» που κυκλοφόρησε πριν από λίγες ημέρες.\nFaccia di spia,\nΓια τη σύνθεση της μουσικής, ο Μάνος Χατζιδάκις παρέμεινε το 1975 για μεγάλο χρονικό διάστημα στην Ιταλία. Θέμα της ταινίας ήταν τα παιχνίδια συνομωσίας των κέντρων εξουσίας και η φυσική αντίδραση των λαών. Όπως αναφέρεται στο σημείωμα του δίσκου o σκηνοθέτης «ακολούθησε τον απόλυτο ρεαλισμό στο σενάριο συνδυάζοντας τα πλάνα μυθοπλασίας με επίκαιρο υλικό της εποχής. Έμπνευση του συνθέτη έγιναν, η βία της εξουσίας, αλλά και τα σύμβολα της ελευθερίας της δικαιοσύνης της πνευματικής ανάτασης, μέσα από μορφές της σύγχρονης ιστορίας που πέρασαν στον ύψιστο ποιητικό κόσμο. Το αυθεντικό τελευταίο πλάνο της ταινίας ήταν μια ζοφερή “προφητεία” που πάγωσε την ανθρωπότητα 26 χρόνια αργότερα».\nΗ μουσική από το «Faccia di spia» παρουσιάστηκε σε δυο συναυλίες στις 24 & 25 του περασμένου Σεπτέμβρη, από την Εθνική Συμφωνική Ορχήστρα της ΝΕΡΙΤ και το Μουσικό Σύνολο Μάνος Χατζιδάκις, με αρχιμουσικό τον Λουκά Καρυτινό.\nΤα δώδεκα θέματα της σουίτας, που ηχογραφήθηκαν το 1975, είναι:\n1)Faccia di spia\n5)The fall I & II\n7)The ballad of Che\n11)Requiem for Che\n12)Myth of the revolution\nTην ορχήστρα διηύθυνε ο Μάνος Χατζιδάκις.\nΈπαιξαν οι μουσικοί: Νίκος Γκίνος: κλαρινέτο, Σταμάτης Πρωτόπαπας: φλάουτο, Αναστάσιος Κλαβανίδης: τρομπόνι, Βαγγέλης Σκούρας: κόρνο, Σωκράτης Άνθης, Γεράσιμος Ρεϋμόνδης: τρομπέτα, Νίκος Λαβράνος, Γιώργος Λαβράνος, Νίκος Κορατζίνος: κρουστά, Βασίλης Τενίδης: κιθάρα, Σωτήρης Ταχιάτης: τσέλο, Ανδρέας Ροδουσάκης: κοντραμπάσο, Λευτέρης Ψωμιάδης: πιάνο, Αλίκη Κρίθαρη: άρπα, Δημήτρης Βράσκος: βιολί, μαντολίνο, Γιώργος Κινδύνης, Νίκος Κάρδαρης: βιόλα, Τάσος Διακογιώργης: σαντούρι, Κλωντ Σιελιέ : όμποε.\nH έκδοση κυκλοφόρησε από τον «Σείριο» σε διεύθυνση παραγωγής του Γιώργου Χατζιδάκι. Το mastering έγινε στο Studio Sierra από τον Χρήστο Ζορμπά και η γραφιστική επιμέλεια από τον Πέτρο Παράσχη.\nΘεωρώ, πως και μόνο το γεγονός της κυκλοφορίας ενός ανέκδοτου έργο του Χατζιδάκι, θα έπρεπε να απασχολεί ολόκληρο τον μουσικό τύπο της χώρας, τουλάχιστον ενημερωτικά. Αντιθέτως, ελάχιστες σοβαρές καταχωρήσεις διάβασα σε διαδικτυακό επίπεδο. Δεν έχω βέβαια εικόνα, για το πόσο η συγκεκριμένη έκδοση απασχόλησε τον ραδιοφωνικό κόσμο… Ίσως εκεί τα «μηνύματα» είναι θετικότερα…\nΔεν έχω δει την ταινία, ούτε έχω ασχοληθεί ενδελεχώς με τον διεθνή κινηματογράφο για να έχω εμπεριστατωμένη άποψη, σχετικά με το έργο ή με το πόσο ταίριαξε η μουσική με την εικόνα. Το μόνο που μπορώ να προσθέσω, μετά από αρκετές ακροάσεις του δίσκου, είναι πως θα μπορούσε κάλλιστα να αποτελεί έναν αυτόνομο ορχηστρικό δίσκο του Χατζιδάκι, ανεξάρτητο από τη μεγάλη οθόνη. Και βεβαίως, αυτονόητο είναι, πως η έκδοση όλων των εργασιών του συνθέτη που παρέμειναν ανέκδοτες, είναι σήμερα, περισσότερο από ποτέ, επιβεβλημένη….\nΠαρουσιάζουν εξαιρετικό ενδιαφέρον όσα αναφέρει ο Μάνος Χατζιδάκις στο μικρό σημείωμα στο εσώφυλλο του cd, σχετικά με την κινηματογραφική μουσική: «Όταν η φωτογραφία ζωντάνεψε στα τέλη του περασμένου αιώνα, απλώθηκε μονομιάς σιωπή θαυμαστική συγχρόνως και θωπευτική. Σιωπή απ’ τις αμίλητες φιγούρες που κινήθηκαν, σιωπή κι απ’ τον κόσμο που βωβός παρατηρούσε στην τετράγωνη λευκή οθόνη να πραγματοποιούνται εξαίσια οράματα έρωτα και πάθους, με ανεξίτηλες μορφές ανδρών και γυναικών καθώς και ατελείωτα γκαγκς μεγάλων κωμικών, που μας παρείχαν νέες διαστάσεις στα προβλήματα εκείνου του καιρού.\nΜα σαν μίλησαν οι φιγούρες, σκοτώθηκε η σιωπή κι ο χώρος γέμισε αμηχανία και Μουσική. Έτσι γεννήθηκε η Μουσική του Κινηματογράφου, θα έλεγε κανείς. Από τη σιωπή. Και η Μουσική αυτή υπήρξε στην αρχή λίγο σκοτάδι, τίτλοι, ηχητική περιγραφή του ονείρου, πράξη ζωής και θάνατος, ενέργεια, νίκη, τέλος- διέξοδος, επιστροφή στο σπίτι.\nΗ Μουσική του Κινηματογράφου συντηρεί στη μνήμη την εικόνα, την ερμηνεύει, ενώ συγχρόνως χρωματίζει επιθυμίες και μνήμες και την προσωπική μας ταύτιση με τις πτυχές ενός ονείρου 35 χιλιοστών».


Πακιστάν: Τουριστικό τρένο ξεκίνησε τα δρομολόγια του μεταξύ Golra και Attock. | NewsNowgr.com\nΟ πρόεδρος της Γερουσίας Sadiq Sanjrani, συνοδευόμενος από τον υπουργό Σιδηροδρόμων, Azam Khan Swati, εγκαινίασε το τουριστικό τρένο στο σιδηροδρομικό σταθμό Golra.\nΤο τρένο θα μεταφέρει τουρίστες από το Golra προς το Hassanabdal, το Attock Khurd και την πόλη Attock και τις γύρω περιοχές κάθε Παρασκευή, Σάββατο και Κυριακή.\nΤο ταξίδι τελειώνει στον ιστορικό σταθμό Attock Khurd αφού περάσει από τους σιδηροδρομικούς σταθμούς Golra, Taxila, Hassanabdal και Attock.\nΟι τουρίστες θα βιώσουν τα ταξίδια τους μέσα από ένα πανέμορφο τοπίο του Potohar, που αποτελείται από τους λόφους Margallah, τη σήραγγα Sangjani και πολλές γέφυρες όπως η γέφυρα Chablal, η γέφυρα Haro, οι γέφυρες Ghazi Borotha και Attock Khurd.\nΤο τρένο σαφάρι θα περάσει επίσης μέσω της παλιάς σιδερένιας γέφυρας δοκών στον Ινδό μεταξύ επαρχιών Πουντζάμπ και Κέιμπ Παρτζ.\nΗ εναρκτήρια εκδήλωση πραγματοποιήθηκε στη σιδηροδρομική διασταύρωση Golra που κατασκευάστηκε το 1882. Το Pakistan Railways έχει επίσης κατασκευάσει ένα μουσείο στο σταθμό.\nΜιλώντας σε δημοσιογράφους και στο σταθμό Golra και αργότερα στο Attock Khurd, ο πρόεδρος της Γερουσίας είπε ότι η έναρξη του τρένου σαφάρι ήταν σημαντική για την προώθηση του πολιτισμού και της ομορφιάς της χώρας.\nΟ πρόεδρος της Γερουσίας Sadiq Sanjrani και ο υπουργός σιδηροδρόμων Azam Swati έκοψαν την κορδέλα για να ξεκινήσουν επίσημα την υπηρεσία του την Κυριακή, το "Λευκό αστέρι"\nΕίπε ότι θα αποτελέσει πηγή ψυχαγωγικών δραστηριοτήτων και προώθησης του τουρισμού. Τέτοια τρένα πρέπει να ξεκινούν σε άλλες περιοχές της χώρας και οι σιδηροδρομικοί σταθμοί του Πακιστάν θα μπορούσαν να διαδραματίσουν ηγετικό ρόλο στην προώθηση της γραφικής ομορφιάς και του πολιτισμού της χώρας.\nΕίπε ότι η προώθηση του τουρισμού ήταν ευθύνη κάθε ατόμου, προσθέτοντας ότι η ανάπτυξη οποιασδήποτε χώρας συνδέεται με τον τουρισμό.\nΟ υπουργός Azam Swati είπε ότι στόχος του τρένου ήταν να προωθήσει τον πολιτισμό και την κληρονομιά της χώρας.\n«Είναι προτεραιότητά μου να τερματίσω τη διαφθορά στους σιδηροδρόμους του Πακιστάν. Θα αποβάλω όλα τα μαύρα πρόβατα από τον οργανισμό και θα το κάνω κερδοφόρο », είπε.


Γ' Εθνική: Τα ωραία τώρα αρχίζουν! - Γ Εθνική - Athletic Radio 104,2\nAthletic Radio 104,2 > Γ Εθνική > Γ’ Εθνική: Τα ωραία τώρα αρχίζουν!\nΓ’ Εθνική: Τα ωραία τώρα αρχίζουν!\nΣέντρα σήμερα στην πρώτη αγωνιστική των Play Off και Play Out με το ενδιαφέρον να βρίσκεται σε όλα τα γήπεδα!\nΔημοσίευση: 23 Φεβ 2020, 10:39 Eπιμέλεια: Κώστας Παπαδόπουλος\nΑς ξεκινήσουμε από τα πλέι οφ και τις τέσσερις ομάδες που θα δώσουν την “μάχη” τους για τον τίτλο. Στην πρώτη αγωνιστική λοιπόν μπορεί να κριθούν πολλά, αφού ο Ηρόδοτος αγωνίζεται στην έδρα της Επισκοπής στο Ρέθυμνο και θέλει να μπει με το… δεξί στο μίνι πρωτάθλημα και να κυνηγήσει μέχρι τέλος ότι πιθανότητες έχει για τον τίτλο.\nΤην ίδια ώρα ο Γιούχτας θα παλέψει να κάνει το καθήκον του και να κερδίσει στις Αρχάνες τον Πανακρωτηριακό που δεν προλαβαίνει να κοιτάξει για τον τίτλο, απλά θα παίξει για το καλύτερο πλασάρισμα στην βαθμολογία (LIVE Athletic Radio 104.2).\nΤώρα όσον αφορά τα πλέι άουτ εκεί η αγωνία είναι περισσότερη με τον Πόρο να φιλοξενεί τον ΑΟΑΝ στην Ελιά και τον ΠΟΑ να αγωνίζεται στην έδρα του Ρεθυμνιακού σε δύο παιχνίδια που οι ομάδες του Ηρακλείου θέλουν να τα κερδίσουν για να κάνουν αποφασιστικό βήμα παραμονής στην κατηγορία.\nΝα ενημερώσουμε πως τα παιχνίδια είναι προγραμματισμένα για τις 15:00 το μεσημέρι!\nVideo | Η μεγάλη νίκη του ΑΟΑΝ επί της Λάρισας στην παρθενική συμμετοχή στην Β’ Εθνική


Test – Yamaha XMax 300 Tech Max 2020 - BIKEIT!\nΤετάρτη, 22 Ιουλίου 2020 17:13\nΜε την αύρα του κορυφαίου σπορ σκούτερ της Yamaha, το XMax 300 απέκτησε φέτος την πιο πολυτελή έκδοση Tech Max.\nΗ σειρά των XMax αποτελεί μια ιδιαίτερη περίπτωση στη γκάμα της Yamaha. Σχεδιάστηκε και εξελίχθηκε στην Ευρώπη μέσω της ιταλικής αντιπροσωπείας της εταιρείας, με προφανή στόχο να προσφέρει ένα σκούτερ που να ικανοποιεί τις ιδιαίτερες απαιτήσεις των Ευρωπαίων αναβατών, κοινώς να διαφοροποιήσει ποιοτικά και σχεδιαστικά τη θέση του από τη μεγάλη πλειοψηφία των σκούτερ που συνήθως γεννώνται στις ασιατικές αγορές.\nΉρθε ανάμεσά μας ως εξέλιξη μιας σειράς μοντέλων που μας ταξιδεύουν πίσω στο πρώτο μισό της δεκαετίας του 2000, όπως το Versity και μετέπειτα το X-City.\nΤο XMax σημάδεψε ανεξίτηλα την ελληνική αγορά ως μια τεράστια εμπορική επιτυχία ως 125 και κυρίως ως 250 πριν μεγαλώσει και παραδώσει τη μπαγκέτα στα 300 και 400 κυβικά εκατοστά.\nΒάζοντας το Tech στο Max\nTo XMax 300 δεν είναι νέο και αποτελεί εδώ και μερικά χρόνια ένα σταθερό και δημοφιλέστατο σημείο αναφοράς στους πίνακες πωλήσεων της Yamaha. Παράλληλα με τη βασική έκδοση, η ιαπωνική εταιρεία φρόντιζε πάντα να διαθέτει και κάποιες πιο εξοπλισμένες εναλλακτικές, είτε στη μορφή του Iron Max ή τώρα ως Tech Max.\nΣτην ουσία οι αλλαγές από το απλό μοντέλο περιορίζονται σε κομμάτια εξοπλισμού, έτσι δεν αλλάζουν ιδιαίτερα τα βασικά του χαρακτηριστικά – όπως θα συνέβαινε αν είχαμε λ.χ. πιο δυνατό μοτέρ ή ανώτερες αναρτήσεις, μια τακτική αρκετά πιο συνήθη στις μοτοσυκλέτες.\nΣτην περίπτωσή μας η έκδοση Tech Max ξεχωρίζει από μερικά κομμάτια εξοπλισμού που μπορούν να προστεθούν και στο απλό μοντέλο – μα είναι σαφέστατα φθηνότερα ως πακέτο, παρά να αγοραστούν κομμάτι-κομμάτι εκ των υστέρων για το βασικό XMax.\nΈτσι ξεκινάμε με την άνετη σέλα, συνεχίζουμε με τα αλουμινένια μαρσπιέ, το χρωμιωμένο δαχτυλίδι στο κοντέρ, δερμάτινες επενδύσεις εξωτερικά στα δύο ντουλαπάκια στην ποδιά, φιμέ κρύσταλλο στο πίσω LED φως και κλείνουμε με τον αποκλειστικό χρωματισμό Tech Camo.\nΗ αύρα του TMax\nH Yamaha δεν χάνει ευκαιρία να τονίζει πως το XMax “είναι κατασκευασμένο με το DNA του TMax” και η οδηγική εμπειρία με το 300άρι σκούτερ αν μη τι άλλο την επιβεβαιώνει.\nΑρχικά κάνει θετικότατη εντύπωση η συνολική ποιότητα κατασκευής, καθώς χρειάζονται δευτερόλεπτα για να αντιληφθεί κανείς πως εδώ έχουμε ένα στιβαρό και καλοδεμένο σκούτερ, με άριστης ποιότητας πλαστικά και προσεγμένη βαφή, καθώς και έναν πίνακα οργάνων που όντως θυμίζει αρκετά TMax.\nΗ συνέχεια έρχεται στον δρόμο, όπου το XMax 300 προσφέρει κορυφαία ποιότητα κύλισης, με τον Blue Core μονοκύλινδρο κινητήρα του να δουλεύει μεταξένια, δίχως πολλούς κραδασμούς. Περαιτέρω επιβεβαίωση έρχεται στην πρώτη λακκούβα, καθώς το σκούτερ περνά χωρίς πλαστικά να τρίζουν ή κοπανήματα που να κάνουν την καρδιά σου να κλαίει.\nΉδη απολαμβάνουμε μια εξαιρετικά άνετη σέλα, σαφώς πιο ξεκούραστη από αυτή του βασικού μοντέλου και μια από τις πιο φιλόξενες που έχουμε συναντήσει σε σκούτερ – τόσο για αναβάτη, όσο και για συνεπιβάτη. Η αναβάθμιση αυτή είναι ίσως και το σημαντικότερο σημείο του Tech Max, υπό την έννοια πως δεν πρόκειται απλά για ένα αισθητικό κομμάτι που ικανοποιεί το μάτι, μα για ένα εξάρτημα που θα “βγάλει τα λεφτά του” όσο περισσότερο το χρησιμοποιείς, ιδιαίτερα αν η χρήση του περιλαμβάνει πολύωρη παραμονή στη σέλα.\nΣτο ίδιο μήκος κύματος βρίσκονται και οι αναρτήσεις, οι οποίες είναι ίδιες με του απλού XMax 300 και ανήκουν ξεκάθαρα στο ψηλό ράφι της κατηγορίας. Προσφέρουν επαρκέστατες υδραυλικές αποσβέσεις για τα δεδομένα των σκούτερ - ακόμη και με τις πολύ κοντές διαδρομές των δύο πίσω αμορτισέρ - και καταφέρνουν μια αρμονική ισορροπία μεταξύ συνεπούς δυναμικής συμπεριφοράς και άνεσης.\nΑπό πλευράς χρηστικότητας, το Tech Max δεν διαφέρει ιδιαίτερα από κάθε άλλο XMax 300. Με την εξαίρεση της άνετης σέλας που προσφέρει τα προφανή, η συνολική δυναμική του είναι ήδη γνωστή στους πολλούς Έλληνες που έχουν αποκτήσει σε κάποια του μορφή το 300άρι σκούτερ και φυσικά δεν αλλάζει σε αυτήν εδώ την εκδοχή.\nΟ συνδυασμός 15άρη μπροστινού τροχού με τις πολύ καλές αναρτήσεις εξασφαλίζει ικανότατη οδηγική συμπεριφορά, είτε μιλάμε για την κίνηση της πόλης ή μια βόλτα στον ανοικτό δρόμο.\nΤο XMax 300 στρίβει συνεπέστατα με λίγα ή πολλά στο κοντέρ, σταματά αποτελεσματικά με τα φρένα του και έχει πλάτη ένα άριστα στημένο ABS.\nΗ αεροδυναμική του προστασία είναι απλά εξαιρετική, γεγονός που κρίνεται ως ιδιαίτερα σημαντικό από τη στιγμή που ο κινητήρας του είναι ικανός για μια τελική ταχύτητα που – σε κατάλληλες συνθήκες – ξεπερνά τα 140 km/h.\nΧτισμένος με τεχνολογία Blue Core, δηλαδή μια σειρά τεχνικών λύσεων που αποσκοπούν στη μείωση των τριβών στα κινητά μέρη του μοτέρ και την καλύτερη δυνατή καύση, αποδίδει δυνατή επιτάχυνση παρά τα κάμποσα κιλά του – 179 kg πλήρες υγρών κατά τη Yamaha.\nΑυτό στην πόλη σημαίνει σβέλτη επιτάχυνση, εύκολες προσπεράσεις και μια εν γένει ροπάτη απόδοση που το κάνει να φαίνεται ελαφρύτερο απ’ όσο είναι και πάντοτε διασκεδαστικό στον δρόμο.\nΕκκινώντας από στάση τα 100 km/h έρχονται αρκετά γρήγορα στο κοντέρ, τα 120 επιτυγχάνονται χωρίς πολύ κόπο και από κει και πάνω απαιτείται λίγη υπομονή ως την τελική του. Προφανώς αυτή θα εξαρτηθεί από εξωτερικούς παράγοντες, όπως η κλίση του δρόμου και τη μάζα των επιβαινόντων που μεταφέρει, μα ήδη έχουμε εξασφαλίσει μια ικανότατη ταχύτητα για ένα σχετικά βαρύ 300άρι σκούτερ.\nΟ εξοπλισμός του περιλαμβάνει ακόμη traction control με δυνατότητα απενεργοποίησης, το οποίο ομολογουμένως ελάχιστες φορές επενέβη στην οδήγησή μου και μόνο σε περιπτώσεις που πάτησα κάτι πολύ γλιστερό ή άνοιξα το γκάζι πολύ άτσαλα σε τραγικής ποιότητας άσφαλτο. Δεν θα έλεγα πως είναι και ό,τι πιο χρήσιμο σε ένα σκούτερ 300 κυβικών, αλλά από την άλλη προσφέρει ένα μαξιλαράκι ξεγνοιασιάς που ενδεχομένως να εκτιμήσει δεόντως ο λιγότερο έμπειρος αναβάτης. Στην Ελλάδα ζούμε άλλωστε, εκεί που ο άσφαλτος συχνά προσομοιάζει σε kinder-έκπληξη από στροφή σε στροφή.\nΣτη διάρκεια της δοκιμής μας το XMax 300 έκαιγε βενζίνη με ρυθμό άνετα κάτω των 3.5 λίτρων ανά 100 χιλιόμετρα, τιμή που θα ανέβει γύρω τα 4 αν το γκάζι μένει σταθερά καργαρισμένο ή θα πέσει κοντά στα 3 εφόσον το δεξί χέρι διακρίνεται για την ελαφρότητά του.\nΤο XMax 300 Tech Max ως σκούτερ είναι πρωτίστως σχεδιασμένο και κατασκευασμένο για να τα βάζει με την καθημερινότητα του αναβάτη, ήτοι να ανταπεξέρχεται στην αστική κίνηση. Σε αυτό το πεδίο απλά λάμπει, προσφέροντας ποιοτικές βόλτες χάρη στην άνετη θέση οδήγησης με αρκετό χώρο για τα πόδια (σε ορθή γωνία ή απλωμένα στα αλουμινένια μαρσπιέ), υπεράνετη σέλα και εν γένει υψηλή ποιότητα κύλισης.\nΟι διαστάσεις του δεν αποτελούν ιδιαίτερο πρόβλημα στην κίνηση και εργονομικά βοηθά τον αναβάτη, αν και οι κοντύτεροι θα πρέπει να μετακινηθούν πιο μπροστά στο στενότερο κομμάτι της σέλας για εύκολη πρόσβαση στο έδαφος.\nΑν υπάρχει δε ένα σημείο που το XMax κλέβει όλες τις εντυπώσεις, αυτό είναι δίχως άλλο οι αποθηκευτικοί του χώροι. Κάτω από τη σέλα υπάρχει μια ολάκερη αποθήκη, με χώρο για δύο full face κράνη και απόθεμα για κάμποσα επιπλέον μικροπράγματα. Στην ποδιά θα βρούμε ακόμη δύο ντουλαπάκια, με εξωτερικές δερμάτινες επενδύσεις στην περίπτωση του Tech Max. Από αυτά το δεξί δεν κλειδώνει, ενώ το αριστερό κλειδώνει με τον κεντρικό διακόπτη και φιλοξενεί μια παροχή 12V τύπου αναπτήρα αυτοκινήτου.\nΗ keyless λειτουργία του – σε όλες τις εκδόσεις – είναι ένα ακόμη ατού στην πρακτικότητα, όπως και τα δυνατά του LED φώτα.\nΤο XMax 300 μπορεί να υποστηρίξει ενδεχόμενες τάσεις φυγής του αναβάτη του, καθώς δεν θα προβληματίσει στον αυτοκινητόδρομο με μουαγιέν μεταξύ 100-120 km/h, οικονομική κατανάλωση, άριστη αεροδυναμική προστασία και άφθονη άνεση για έναν ή δύο.\nΌταν τελειώσει ο αυτοκινητόδρομος, κανένα στροφιλίκι δεν θα το τρομάξει. Μπορεί να μην είναι όπλο για ορεινά κυνήγια, αλλά θα διεκπεραιώσει οποιαδήποτε διαδρομή με χαρακτηριστική άνεση, προσφέροντας ροπάτη απόδοση από στροφή σε στροφή και άριστες αναρτήσεις και φρένα για να προσφέρει λίγη διασκέδαση. Τα λάστιχα Michelin City Grip 2 παίζουν μια χαρά σε κάθε ασφάλτινο πεδίο, ως μια ακόμη επιλογή ποιότητας που ανταποκρίνεται άψογα στον ρόλο της.\nΌσο για την τιμολόγησή του, η διαπίστωση πως είναι μάλλον ακριβό για τα δεδομένα της κατηγορίας περνά σε δεύτερη μοίρα όταν βλέπουμε πόσα XMax έχει πουλήσει η Yamaha. Αυτό δεν μπορεί παρά να σημαίνει πως υπάρχει κοινό διατεθειμένο να πληρώσει το κάτι παραπάνω για ένα σκούτερ από το πάνω ράφι – ό,τι ακριβώς είναι το συγκεκριμένο.\nΤο τελικό συμπέρασμα λέει πως το XMax 300 είναι εξαρχής ένα από τα κορυφαία σκούτερ στην κατηγορία του, ποιοτικό σε όλα του, οικονομικό και εξαιρετικά πρακτικό από κάθε άποψη – χώρους, άνεση, ευκολία. Φθηνότερα 300άρια στην τάξη του υπάρχουν αρκετά, καλύτερα όμως δεν είναι εύκολο να βρεθούν.\nΤο κατά πόσο είναι κάποιος διατεθειμένος να δώσει τα επιπλέον χρήματα του Tech Max είναι καθαρά προσωπικό ζήτημα.\nΗ τιμή του Tech Max επιβαρύνεται κατά €400 ως προς το βασικό XMax 300, για μια τελική λιανική €6,690. Αν μιλήσουμε για τη σύγκριση ανάμεσα στις δύο αυτές εκδόσεις, αρκεί να πούμε πως η άνετη σέλα στον κατάλογο της Yamaha κοστίζει €306, δηλαδή μόνο αυτή σχεδόν έχει καλύψει το μεγαλύτερο μέρος της διαφοράς τιμής.\nΜοντέλο XMAX 300 Tech Max 2020\nΤιμή (€) 6,690\nΚυβισμός (cc) 292\nΔιάμετρος x Διαδρομή (mm x mm) 70 x 75.9\nΎψος (mm) 1,415\nΒάρος (kg) 179 (γεμάτο)\nΜπροστά Τηλεσκοπικό πιρούνι, διαδρομή 110 mm\nΠίσω Δύο αμορτισέρ, διαδρομή 79 mm, ρύθμιση προφόρτισης ελατηρίων\nΕλαστικά Michelin City Grip 2\nΜπροστά Δίσκος διαμέτρου 267 mm, δαγκάνα 2 εμβόλων, ABS\nΠίσω Δίσκος διαμέτρου 245 mm, δαγκάνα 2 εμβόλων, ABS\nΙσχύς εργοστασίου (hp / rpm) 27.6 / 7,250\nΡοπή εργοστασίου (kg.m / rpm) 2.95 / 5,750\nΤελευταία τροποποίηση στις Τετάρτη, 22 Ιουλίου 2020 17:13\nΠερισσότερα σε αυτή την κατηγορία: « Test – Yamaha TMax 560 2020


Ιταλία: Μείωση του ρυθμού μετάδοσης - 683 νέοι θάνατοι | naftemporiki.gr\nΤετάρτη, 25 Μαρτίου 2020 20:38\nΕπίσης, 3.489 ασθενείς βρίσκονται σε μονάδες εντατικής θεραπείας και, συνολικά, 23.112 έχουν εισαχθεί σε νοσοκομείο. Για 30.920 έχει αποφασιστεί κατ’ οίκον περιορισμός.\nΟ Τζουζέπε Κόντε υπενθύμισε ότι για πρώτη φορά, μετά το τέλος του Β’ Παγκοσμίου Πολέμου, η κυβέρνηση αναγκάστηκε να περιορίσει κάποιες συνταγματικές ελευθερίες, με τρόπο ανάλογο με τον στόχο που πρέπει να επιτευχθεί και πάντα βάσει των υποδείξεων των επιστημόνων.\nΣύμφωνα με τον Ιταλό πρωθυπουργό, η κυβέρνησή του είχε τις μέγιστες δυνατές επαφές και διάλογο τόσο με τις περιφέρειες της χώρας, όσο και με τους κοινωνικούς εταίρους. «Πρόκειται για έναν ύπουλο και αόρατο εχθρό», είπε απευθυνόμενος στους ιταλούς γερουσιαστές.\n«500 επιπλέον νοσοκόμοι θα σταλούν, τις επόμενες ώρες, στις περιοχές που έχουν πληγεί με τραγικό τρόπο από τον Covid-19», επισήμανε ο Ιταλός πρωθυπουργός.


ΝΤΡΟΠΗ ΣΑΣ! Νέα απαράδεκτη εμφάνιση απο την Ξάνθη που “ανέστησε” και τον Αστέρα Τρίπολης | SportsAddict.gr – Αθλητικά νέα της Θράκης\nΑρχική ΠΟΔΟΣΦΑΙΡΟ SUPER LEAGUE 1 ΝΤΡΟΠΗ ΣΑΣ! Νέα απαράδεκτη εμφάνιση απο την Ξάνθη που “ανέστησε” και τον Αστέρα Τρίπολης\nΔημοσιεύτηκε από: Νεκτάριος Αμποβιανίδηςon: 21 Δεκεμβρίου, 2019 21:32 Κατηγορία: SUPER LEAGUE 1, ΑΟ ΞΑΝΘΗ, ΚΥΡΙΑ, ΠΟΔΟΣΦΑΙΡΟ1 Σχόλιο\nΑδιανόητη ήττα με το βαρύ 5-0 υπέστη η Ξάνθη στην Τρίπολη που γνώρισε ντροπιαστική ήττα, χάνοντας και απο τον τρίτο τελευταίο της βαθμολογίας, προκαλώντας εκνευρισμό και αποτροπιασμό σε όλους τους φίλους της ξανθιώτικης ομάδας για τους ποδοσφαιριστές και την ομάδα που ντροπιάζουν τον ιστορικό σύλλογο της Θράκης\nΟι γηπεδούχοι διαμόρφωσαν το τελικό 5-0 σκοράροντας δύο φορές στο α’ ημίχρονο με τον Σίτο (13′) και τον Καπίγια (21′) και άλλες τρεις στην επανάληψη με τον Μ. Φερνάντες (82′), τον Μπαράλες με πέναλτι (91′) και τον Σουάρεθ (95′). Έτσι, υποχρέωσαν την ξανθιώτικη ομάδα στην 8η φετινή της ήττα που ταυτόχρονα ήταν η 5η εκτός έδρας. Το συγκρότημα του Γιώργου Παράσχου παρέμεινε στους 20 βαθμούς στον σχετικό πίνακα.\nΑΟ ΞΑΝΘΗ (Γιώργος Παράσχος): Άμπαντ, Καρασαλίδης, Λισγάρας, Μαλεζάς (66′ Μουλέν), Φασίδης, Καμαρά, Ντε Λούκας (36′ Μπαριέντος), Τερκί, Ντε Αμορίμ (46′ Στάρτζεον), Εντουάρντο, Φοσέ.\nΜε νίκη και την 3η θέση στον Βορρά της Α2 έκλεισε το ’19 ο Άθλος Ορεστιάδας\n21 Δεκεμβρίου 2019 at 22:01\nΠράγματι κρίμα σε μια ομάδα που ξεκίνησε με προοπτικές …. και μας άφησε μετά τα τέλη Σεπτεμβρίου με ερωτηματικά\nΚάτι πρεπει να αντιληφθούν οι άνθρωποι της ο κόσμος της θα ενεργοποιηθεί αν δει ένταση και πάθος πάλι μέχρι τότε ….


Το πρόγραμμα του ΣΥΡΙΖΑ για τη στήριξη της επιχειρηματικότητας - στο Καρφί\nΤο πρόγραμμα του ΣΥΡΙΖΑ για τη στήριξη της επιχειρηματικότητας\nΤους βασικούς άξονες του ΣΥΡΙΖΑ για την αναγκαία τόνωση της επιχειρηματικότητας και της ιδιωτικής επένδυσης παρουσίασε ο επικεφαλής του κόμματος Αλέξης Τσίπρας κατά την ομιλία του στη 2η ετήσια οικονομική διάσκεψη της Ελληνικής Ένωσης Επιχειρηματιών σε κεντρικό ξενοδοχείο της Αθήνας. Ο αρχηγός της αξιωματικής αντιπολίτευσης διαβεβαίωσε ότι το κόμμα του θα στηρίξει την υγιή επιχειρηματικότητα.\n«Γι’ αυτό και εμείς απευθύνουμε σε όλους τους κοινωνικούς και παραγωγικούς φορείς προσκλητήριο –το οποίο επαναλαμβάνουμε και σήμερα– για μια νέα κοινωνική συμφωνία για την ανόρθωση της οικονομίας, τη παραγωγική ανασυγκρότηση, την επιστροφή στην ανάπτυξη» είπε και πρόσθεσε πως «οι πόρτες μας θα είναι ανοιχτές σε όλους. Γιατί η Ελλάδα μας έχει ανάγκη όλους».\nΟ επικεφαλής του ΣΥΡΙΖΑ συνέχισε λέγοντας πως ο καινοτόμος επιχειρηματίας που αναλαμβάνει κινδύνους και εκπληρώνει την κοινωνική του ευθύνη, είναι σύμμαχος στην εθνική προσπάθεια για την ανασυγκρότηση, την ανάπτυξη και την ανασύνταξη της χώρας».\nΘα στηρίξουμε την υγιή επιχειρηματικότητα και γι’ αυτό θα συγκρουστούμε με τη διαπλοκή, είπε ο κ. Τσίπρας.\nΕπιπλέον διαβεβαίωσε πως ο ΣΥΡΙΖΑ θα ενθαρρύνει τη στροφή στη νεανική και κοινωνική επιχειρηματικότητα, που δεν θα είναι εξαρτημένες από τις κρατικές επιδοτήσεις αλλά θα βασίζονται στην καινοτομία, την πρωτοπορία, την καλή εξυπηρέτηση και τη σκληρή δουλειά.\nΤο πρόγραμμα του ΣΥΡΙΖΑ όπως το παρουσίασε ο κ. Τσίπρας έχει ως εξής:\nΗ τομή, σημείωσε που πρέπει να γίνει στο φορολογικό σύστημα είναι ριζική.\n«Θέλω, όμως, να είμαι σήμερα ξεκάθαρος: όταν εμείς μιλάμε για δίκαιη φορολόγηση, το εννοούμε» είπε.\nΗ υπερτιμολόγηση από τις ενδοομιλικές συναλλαγές κυμαίνεται μεταξύ 15%-20% και η απώλεια φορολογικών εσόδων εκτιμάται σε €1-€1,2 δισ ετησίως.\nΤα κόκκινα δάνεια των μικρομεσαίων επιχειρήσεων εμπίπτουν στη «νέα σεισάχθεια»\nγ). Δημιουργία Παρατηρητηρίου Τιμών\nΕπίσης ανέφερε και τέσσερις βασικούς μηχανισμούς κινητοποίησης επενδύσεων, που έχει ο ΣΥΡΙΖΑ στο πρόγραμμά του.\nΑναστολή των διαπραγματεύσεων για το Κυπριακό


Yoga Festival στην Αιανή στις 26 Ιουνίου - Δείτε το πρόγραμμα αναλυτικά - Εφημερίδα Δυτική Μακεδονία\nΏρα έναρξης: 10:00 – Δείτε τί λένε οι διοργανωτές!\nYoga Festival στην Αιανή Κοζάνης στις 26 Ιουνίου με 8 δασκάλους Yoga και 9 ώρες όλων των στύλ Yoga θα πραγματοποιηθεί στην Αιανή για να γιορτάσουμε την παγκόσμια ημέρα Yoga έξω στη φύση.\nΠάρτε το στρωματάκι σας και ελάτε να κάνετε την πρακτική σας μαζί μαςσε ένα όμορφο περιβάλλον. Η συμμετοχή στο φεστιβάλ είναι δωρεάν και ανοιχτό σε όλους, είτε έχουν εμπειρία στη yoga είτε όχι και ειδικά σε αυτούς που θέλουν να γνωρίσουν τη Yoga απο κοντά.\nΌλοι οι δάσκαλοι θα είναι στη διάθεση σας να σας λύσουν τυχών απορίες σχετικά με την διδασκαλία τους και το στύλ που θα διδάξουν.\nΕπίσης έχουμε μερικές εκπλήξεις που θα σας εκπλήξουν γλυκά!!!\nΣας περιμένουμε να περάσουμε όμορφα!!!


Survivor spoiler: Η Άννα Μαρία Βέλλη τραγούδησε Τριαντάφυλλο και έπεσε το instagram-video - PireasNews.Gr\nSurvivor spoiler: Η Άννα Μαρία Βέλλη τραγούδησε Τριαντάφυλλο και έπεσε το instagram. Η Άννα Μαρία Βέλλη μετά από καιρό από την αποχώρησή της από το Survivor, βρέθηκε σε τσακίρ κέφι και τραγούδησε. Λογικό θα πείτε. Ναι. Αλλά όχι ότι και ότι. Τραγούδι του Τριαντάφυλλου.\nΌλα τα λεφτά η Άννα Μαρία.\nΑναλυτικά όσα δήλωσε όταν είχε βγει από το παιχνίδι:\nΔείτε ακόμα: Έρευνα: Θλιβερή πρωτιά στην φτώχεια η Ελλάδα\nΔείτε ακόμα: Έξαψη Spoiler (10/05): Η στιγμή της κρίσης για την Ιρίδα... έφτασε! – Επόμενα επεισόδια!\nΕτικέτα: instagrammedia newsspoilerSurviror SpoilerSurvivor 2021Survivor 4Άννα Μαρία ΒέλληειδήσειςΕιδήσεις σήμεραΕιδήσεις τώραΕλλάδα ειδήσειςτραγούδιΤριαντάφυλλος\n9 Σεπτεμβρίου, 2021 9 Σεπτεμβρίου, 2021 Ρίτα Παπαδοπούλου\n17 Ιουλίου, 2021 Δεν επιτρέπεται σχολιασμός στο Συναυλία στο Μονακό για καλό σκοπό – «Ίλιγγος» από το κόστος του εισιτηρίου\nΟλυμπιακός Euroleague: Συνέτριψε την Μπασκόνια με 75-50 στο ΣΕΦ\n2 Οκτωβρίου, 2021 Δεν επιτρέπεται σχολιασμός στο Ολυμπιακός Euroleague: Συνέτριψε την Μπασκόνια με 75-50 στο ΣΕΦ


VW, καθ' οδόν τα Golf TGI!\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/VW, καθ’ οδόν τα Golf TGI!\nVW, καθ’ οδόν τα Golf TGI!\nΜετά τα TDI και TSI η Volkswagen εισάγει τα διακριτικά TGI που σηματοδοτούν τις εκδόσεις που κινούνται από φυσικό αέριο…\nΜε το υγραέριο να έχει μπει για τα καλά πλέον στην ζωή μας (LPG) και την πορεία του φυσικού αέριου (CNG) να εξαρτάται από την επέκταση του δικτύου (θα μιλήσουμε για αυτό το θέμα προς το τέλος του μήνα) νέα λογότυπα μοντέλων αναμένεται να γίνουν πιο γνωστά και στην χώρα μας. Όπως είναι για παράδειγμα τα TGI (το G αντιστοιχεί στην λέξη Gas) τα οποία είδαμε στο πεντάθυρο Golf TGI και στην station wagon έκδοση που είδαμε και στην Φρανκφούρτη.\nΗ έκδοση Golf TGI BlueMotion κινείται από έναν τετρακύλινδρο ισχύος 110 PS ο οποίος όταν λειτουργεί με φυσικό αέριο απαιτεί μόλις 3,2 kg/100 km (3,5 για την έκδοση SW). Πρακτικά αυτό σημαίνει πως με π.χ. μέση τιμή 0,98 €/kg του CNG το πραγματικό κόστος χρήσης κυμαίνεται στα περίπου 4 €/ 100 km ενώ εξαιρετικά χαμηλή είναι η εκπομπή CO2 με 92 g/km (95 για την έκδοση SW). H αυτονομία με χρήση CNG φτάνει τα 430 km ενώ με την επιπρόσθετη που προσφέρει το ρεζερβουάρ βενζίνης η μέγιστη θεωρητικά απόσταση που μπορεί να διανύσει κανείς με το VW Golf TGI BlueMotion αγγίζει τα 1.400 km!


Αναρτήθηκε από Vaso Mprataki στις 10:40 μ.μ.\nΑναστάσιος 19 Σεπτεμβρίου 2010 - 12:59 π.μ.\nΗ αγάπη είναι από τα κύρια χαρακτηριστικά της αληθινής ζωής. Η ζωή μας είναι γεμάτη αγάπη, δάκρυα λύπης και ευτυχίας. Αγάπη είναι μια λέξη γεμάτη ένα μυστηριώδες, απερίγραπτο νόημα. Δεν αγαπάμε για να μας αγαπήσουν, αγαπάμε γιατί έτσι νιώθουμε…\nΔιαβάζοντάς το ένιωσα ιδιαίτερα συναισθήματα...\nKOSTAS PAP 19 Σεπτεμβρίου 2010 - 2:40 π.μ.\nΑγάπη τόσο δυνατή όταν υπάρχει μοιάζει να τα σαρώνει όλα σαν μέσα σε όνειρο. Μιαν αισιόδοξη νότα γιορτής της ψυχής μέσα στην τρέλλα ίσως της αγάπης. Καλή μέρα.\nΣΤΡΑΤΗΣ ΠΑΡΕΛΗΣ 19 Σεπτεμβρίου 2010 - 3:49 π.μ.\nΥπέροχο ερωτικό λεξιπλοιάριο! Σε ταξιδεύει..\nΤην καλημέρα μου Βάσω! Το ποίημά σου είναι τρόπος του φωτός!\nnimertis 19 Σεπτεμβρίου 2010 - 2:13 μ.μ.\nμε τη δίψα της φωτιάς...\nμε την τρέλα της καταιγίδας...\nμε την ορμή που το φως σκορπά...\nμε το απέραντο μιας νύχτας...\nσυγνώμη φίλη μου αγαπημένη που απομόνωσα στίχους από το ποιητικό ιερό σώμα... μα δεν το έκανα για άλλο λόγο παρά για να νιώσω ξανά τούτη την ιερότητα όπως αρθρώνεται στο αθάνατο σώμα της Αγάπης, του Πάθους, της Ψυχής και του Ερωτα... η γραφή σου εδώ εξακοντίζεται σε ουράνια στερεώματα και συ γίνεσαι ιερουργός και ιεροφάντης του μόνου που συνέχει και συνεπόμενα, διατηρεί και αιωνίζει το σύμπαν... του έρωτα... όλη μου την αγάπη έχεις!!!\nnameliart 20 Σεπτεμβρίου 2010 - 2:25 π.μ.\nΔεν αφήνω πάντα ίχνη, αλλά δεν παύω να κάνω τις διαδρομές μου στο απαλό, στιλπνό και βαθύ μπλε βελούδο. Αυτή τη φορά είπα να αφήσω δυό μικρές «πατημασιές»... γιατί με άγγιξε πάρα πολύ η ποίηση που υπάρχει σ’ αυτό το «σ’ αγαπώ»! Με συνεπήρε… Υπέροχος και ο πίνακας της Μαρίας Καζάζη! Ζωγραφίζει τέλεια τα λόγια σου!\nPoet 21 Σεπτεμβρίου 2010 - 4:13 π.μ.\nΚαλημέρα, τρυφερή, παθιασμένη, εκστατική Βάσω. Θαυμάσιος ο συνδυασμός του ποιήματος με τον πίνακα της Μαρίας Καζάζη και με τη μουσική.\nScorpios 22 Σεπτεμβρίου 2010 - 11:46 π.μ.\nΥπέροχη Βάσω της αγάπης πάντα παρέα με έναν υπέροχο πινακα..\nVaso Mprataki 22 Σεπτεμβρίου 2010 - 11:55 π.μ.\nΚατά την ταπεινή μου γνώμη νομίζω ότι ο πιο φτωχός άνθρωπος του κόσμου ότι είναι αυτός που δεν έδωσε και δεν πήρε ποτέ του αγάπη ...\nΗ αγάπη μπορεί να είναι παντού ...να κρύβεται πίσω από το γέλιο ή το δάκρυ των ανθρώπων που είναι δίπλα μας αρκεί να έχουμε την ικανότητα να την δούμε ...\nΕιδικά όταν είναι καρπός του έρωτα μπορεί να γίνει η επιστροφή μας στο όνειρο και την παιδική μας ηλικία ...\nΕυχαριστώ για το πέρασμα και την ομορφιά των συναισθημάτων σου !!!\nΤην καληνύχτα μου !!!\nVaso Mprataki 22 Σεπτεμβρίου 2010 - 11:58 π.μ.\nΑλήθεια και ποιός δεν θα ήθελε μιαν αγάπη τόσο δυνατή που να σαρώνει στην διάβα της τα πάντα;\nΌλοι το ονειρευόμαστε ακόμα και αυτοί που αρνούνται να το παραδεχτούν ...\nΑλλά πόσοι αλήθεια έχουν την δύναμη να αφεθούν γυμνοί σε μια τέτοια καταιγίδα ;\nΔυστυχώς ελάχιστοι ...ίσως κάποιοι φτωχοί Δον Κιχώτες που δεν κουραστήκαν να παλεύουν με κάστρα και ανεμόμυλους στις γειτονιές του ονείρου ...\nοι τρελοί στα μάτια των πολλών!!!\nίσως οι πραγματικοί ποιητές της ζωής !!!\nVaso Mprataki 22 Σεπτεμβρίου 2010 - 12:00 μ.μ.\nΤα λόγια σου με τιμούν ιδιαίτερα!!!\nΔιάβασα την ποιητική σου συλλογή με τον τίτλο ΕΥΑΓΓΕΛΙΑ και ειλικρινά νιώθω την ανάγκη να σου πω ότι έχεις φίλε μου έναν μοναδικό τρόπο να πλάθεις τις λέξεις και να κάνεις τον άλλο να αφήνεται στην μαγεία τους !!!!!\nΕυχαριστώ για το υπέροχο δώρο σου !!!\nVaso Mprataki 22 Σεπτεμβρίου 2010 - 12:03 μ.μ.\nΝομίζω ότι τα είπες όλα εσύ ...κάθε σχόλιο δικό μου νομίζω ότι είναι πλέον περιττό ...\nΣε ευχαριστώ γιατί νομίζω ότι είσαι από τους ελάχιστους ανθρώπους που ταξιδεύει με τον τρόπο που ταξιδεύεις εσύ στο βελούδο του ουρανού μου ...\nΕίναι όμορφο να νιώθεις ότι κάποιος σε διαβάζει πίσω από τις λέξεις ...και εσύ νομίζω πολλές φορές ότι το πέτυχες... σε ευχαριστώ !!!\nVaso Mprataki 22 Σεπτεμβρίου 2010 - 12:04 μ.μ.\nΌμορφες οι πατημασιές σου ...να είσαι σίγουρη φίλη μου ότι θα τις θυμάμαι ...\nκαι θα τις ψάχνω ...\nVaso Mprataki 22 Σεπτεμβρίου 2010 - 12:06 μ.μ.\nΤο πέρασμα σου με τιμάει ...όπως πάντα !!!\nΤην πιο όμορφη καληνύχτα μου !!!\nVaso Mprataki 22 Σεπτεμβρίου 2010 - 12:09 μ.μ.\nΧαίρομαι φίλε μου που σε ξαναβλέπω και πάλι στο λιμανάκι μου!\nJoop Zand 22 Σεπτεμβρίου 2010 - 11:42 μ.μ.\nVaso Mprataki 10 Οκτωβρίου 2010 - 10:39 π.μ.


Γαλλία: «Πρώτο κόμμα» η αποχή στον δεύτερο γύρο των περιφερειακών εκλογών – Kontasas.gr\nΓαλλία: «Πρώτο κόμμα» η αποχή στον δεύτερο γύρο των περιφερειακών εκλογών\nΡεκόρ αποχής καταγράφεται και πάλι στον δεύτερο γύρο των περιφερειακών εκλογών που διεξάγεται σήμερα, Κυριακή, στη Γαλλία καθώς η συμμετοχή ανέρχεται περίπου στο ιδιο επίπεδο με την περασμένη εβδομάδα.\nΟ πρώτος γύρος αποτέλεσε «χαστούκι» για την πλειοψηφία του Γάλλου προέδρου, Εμανουέλ Μακρόν, και την ακροδεξιά της Μαρίν Λεπέν, δέκα μήνες πριν στηθούν οι κάλπες των προεδρικών εκλογών.\nΣτις 17.00, τοπική ώρα (18.00 ώρα Ελλάδας) η συμμετοχή ανερχόταν στο 27,89%, περίπου μία μονάδα πάνω από το 26,72% του πρώτου γύρου.\nΉταν όμως σε ελεύθερη πτώση σε σύγκριση με τις περιφερειακές (50,54%)και διαμερισματικές (41,92%) εκλογές του 2015, σύμφωνα με τα στοιχεία του γαλλικού υπουργείου Εσωτερικών.\nΣτις 20 Ιουνίου, τα δύο τρίτα των περίπου 48 εκατομμυρίων ψηφοφόρων δεν προσήλθαν στις κάλπες, κάτι που συμβαίνει για πρώτη φορά από το 1958 και την αρχή της Πέμπτης Γαλλικής Δημοκρατίας.\n«Εγώ ψήφισα, αλλά δεν βγαίνει τίποτα», σχολίασε ένας 66χρονος συνταξιούχος στο Στρασβούργο, προσθέτοντας ότι κανένα από τα τρία παιδιά του δεν θα ψηφίσει. «Το να ψηφίσεις για την προεδρία έχει νόημα, αλλά για τις περιφερειακές δεν ξέρουμε τίποτα. Τι θα κάνουν οι υποψήφιοι; Δεν έχω ιδέα» συνόψισε.\nΠερίπου 48 εκατομμύρια ψηφοφόροι κλήθηκαν στις κάλπες με ένα πάντα αυστηρό υγειονομικό πρωτόκολλο λόγω της επιδημίας του κορωνοϊού, η οποία σαφώς υποχωρεί, όμως διαγράφεται ήδη η απειλή της μετάλλαξης Δέλτα.\nΣτον πρώτο γύρο, η άκρα Δεξιά (Εθνικός Συναγερμός, RN) της Μαρίν Λεπέν δεν ήρθε πρώτη παρά σε μία μόνο περιφέρεια, τη νοτιοανατολική Προβηγκία-Άλπεις Κυανή Ακτή, ένα αποτέλεσμα απογοητευτικό σε σχέση με τις δημοσκοπήσεις που την έφεραν μπροστά σε διάφορες περιοχές.\nΚερδισμένα από τις εκλογές αυτές πιθανολογείται ότι θα βγουν τα «παραδοσιακά» κόμματα που είχαν κάπως εξαφανισθεί τα τελευταία χρόνια από το τοπίο των μέσων ενημέρωσης μετά την εκλογή του κεντρώου Εμανουέλ Μακρόν στην προεδρία το 2017, ο οποίος άντλησε δυνάμεις τόσο από το εκλογικό σώμα της δεξιάς όσο και απ’ αυτό της Αριστεράς.\nPrevious Previous post: Μικρή «ανάσα» από τον καύσωνα: Πότε υποχωρούν οι θερμοκρασίες\nNext Next post: Ο Τσίπρας προωθεί στην Ευρώπη την ιδέα της προοδευτικής κυβερνητικής συμμαχίας


Αγρίνιο: O Παθολόγος του Νοσοκομείου Μ. Αραβανής για τις τελευταίες εξελίξεις - Antenna Star\nΑγρίνιο: O Παθολόγος του Νοσοκομείου Μ. Αραβανής για τις τελευταίες εξελίξεις\nΤην Παρασκευή 4/6/2021 επισκέφθηκε το γενικό νοσοκομείο Αγρινίου ο βουλευτής της ΝΔ κ Σαλμάς. Μετά τη συνάντηση με το Διοικητή προέβη σε δηλώσεις σχετικά με την κατάσταση του νοσοκομείου, τα ποσοστά θνητότητας της ΜΕΘ COVID αλλά και της κλινικής COVID.\nΜεταξύ άλλων αφού δήλωσε υποκριτικά ότι « σέβομαι και εκτιμώ την προσπάθεια του ιατρικού, νοσηλευτικού και λοιπού προσωπικού» κατέληξε ότι «τα αποτελέσματα δεν ήταν ικανοποιητικά, δεν ήταν υπέρ του κόσμου αλλά εναντίον του κόσμου» !!!\n«Δηλαδή ο κ Σαλμάς 14 μήνες μετά από την έναρξη της πανδημίας επισκέφθηκε το νοσοκομείο και επιχείρησε να στοχοποιήσει για τη θνησιμότητα, τους ιατρούς και το υπόλοιπο υγειονομικό προσωπικό. Αυτούς που από την πρώτη στιγμή ήταν και είναι στην πρώτη γραμμή, δίνοντας καθημερινά και νυχθημερόν τη μάχη δίπλα στους ασθενείς, θέτοντας σε κίνδυνο την ίδια τους τη ζωή.\nΟι ιατροί, οι νοσηλευτές και το υπόλοιπο προσωπικό θα συνεχίσουμε στην πρώτη γραμμή, με αυταπάρνηση να δίνουμε τη μάχη στο πλάι των ασθενών μας όπως το κάναμε 14 μήνες τώρα, αλλά και πριν την πανδημία. Θα συνεχίσουμε να αναδεικνύουμε τα προβλήματα και τις ελλείψεις. Πίσω από τις μάσκες έχουμε φωνή η οποία πρέπει να ακουστεί και θα ακουστεί.»\nΤου Αραβάνη Μάκη, Παθολόγου Γ.Ν. ΑΓΡΙΝΙΟΥ, Μέλος του Γενικού Συμβουλίου της Ομοσπονδίας Ενώσεων Νοσοκομειακών Ιατρών Ελλάδας\nΠροηγούμενο Σκίμπε, Αναστασίου, Γιαννίκης και Παντελίδης για τον πάγκο του Παναιτωλικού


Φάτνη στην Κοτζιά | athensville\nmahler76 Δεκεμβρίου 17, 2009 10:58 π.μ.\nΙφιμέδεια Δεκεμβρίου 17, 2009 1:00 μ.μ.\nΩραία είναι. Ούτως ή άλλως όλες οι ψεύτικες φάντες (ή τέλος πάντων αυτές που έχω δει) υποφέρουν στην καλλιτεχνική απόδοση. Μου άρεσε πολύ ο μάγος με το πράσινο σκουφί και τις υποβόσκουσες αιγυπτιακές αναφορές.\nΕν τέλει όμως η καλή φάντη, όπως και οι περισσότερες Χριστολογικές σκηνές, κρίνονται από την απόδοση του Χριστού. Αν δεν είναι σαν παιδί του Σατανά -κι εδώ δεν είναι- την κρίνω πετυχημένη!\nΜαυρίκιος Δεκεμβρίου 17, 2009 2:16 μ.μ.\nΛατρεύω το Χριστουγεννιάτικο κιτς! Έλειπε μια τέτοια φάτνη από την Αθήνα. Να κάτι καλό που έκανε ο Νικήτας. Εύγε!\nΑχιλλέας Πεκλάρης Δεκεμβρίου 17, 2009 4:55 μ.μ.\nΡε, πλάκα κανετε?? Αυτό είναι γκραν γκινιόλ, δεν είναι φάτνη!!! Όλοι εχουν τρομακτικές φάτσες :)\nΑνώνυμος Δεκεμβρίου 17, 2009 11:27 μ.μ.\nΓκραν γκινιόλ δε λες τίποτε. Κάτι τέτοιες συνθέσεις χαλάνε το καλό όνομα της κακογουστιάς!\nΑνώνυμος Δεκεμβρίου 17, 2009 11:39 μ.μ.\nΦοβερή λεπτομέρεια τα θαρρείς τεμαχισμένα με την πριονοκορδέλα αρνάκια, προσφορά του Hirst στον εορταστικό στολισμό των Αθηνών.\nΑνώνυμος Δεκεμβρίου 26, 2009 10:16 μ.μ.\negw sas proteinw na afaithite se mia alli fatnh.\napolafste th stp link:


13/03/2020, 18:01 358\nΜου λείπει το γκομενάκι μου ήδη\nΈχω εγκλωβιστεί στο σπίτι με τον άντρα μου και μου λείπει το αίσθημα.\nΗ ζωη χαρισαμενη των ΔΥ και των λωποδυτων της μεταπολιτευσης τελειωσε. Δεν μπορειτε να γλεντησετε πουθενα τα κλεμμενα λαμογια !! Χααααχαχαχ. Ο Παγκολινος σας την ειχε στημενη...Συσσωρευατε χρημα για 40 χρονια για εσας και τα σκ@τοπαιδα σας, και τωρα θα παρετε το τριτο το καλυτερο απο τον Παγκολινο..... Χααχαχαχ. Υπαρχει και Θεος τελικα ! Κλειστειτε στο σπιτι λαμογια. Τερμα οι ατελειωτες βολτες και η απειρη καταναλωση βενζινης... Τερμα τα μποτιλιαρισματα στις 2 και 3 το πρωι απο την αλητεια σας και την ανια σας. Τωρα φατε στην μαπα κλεισουρα ΜΕ ΦΟΒΟ για να γινετε ανθρωποι. Ο Παγκολινος, επιφερει ξανα την ισορροπια στην δυσμοιρη και κατακλεμμενη αυτη χωρα, και αποδεικνυει, οτι ΟΣΟ και να κλεψετε, αχορταγα κτηνη, θα υπαρχει ΠΑΝΤΑ ενας Παγκολινος εκει εξω να σας επαναφερει στην ταξη και να σας υπενθυμισει οτι ειστε ΘΝΗΤΟΙ. Οι μαγκες κανακαρηδες σας που πεταγανε τσιμεντολιθους στα ΜΑΤ που ειναι? Οι μαγκες που πεταγανε μολοτωφ που ειναι? Ειναι μαζι σας, λαμογια, με την μαμα και τον μπαμπα γιατι εχουν κλασει μεντες απο τον Κορωνοιο... Δεν υπαρχει υπουργος και κονε και μεσον να σε σωσει με τον Κορωνοιο, οποτε δεν κυκλοφορουμε. Τους ξεχασαμε τους τσιμεντολιθους....\nΝα δεις που πιο πολλές αποδείξεις θα κόψουν τώρα που είναι κλειστά. Μπαρ, ταβέρνες και καφετέριες που το μόνο που ανακυκλώνουν είναι οι αποδείξεις\nProfessor of Medicine, USA\nO ιος φτιαχθηκε σε κινεζικο εργαστηριο βιολογικου πολεμου. Στο WIV (Wuhan Institute of Virology). Tο φαρμακο τυγχανει να ειναι εμβολιο της Gilead Sciences : REMDESIVIR. Χρησιμοποιηθηκε για τον Εμπολα. Η κινεζα επιστημων που εφτιαξε τον ιο επιβεβαιωσε οτι το REMDESIVIR τον πολεμα αποτελεσματικα. Η Κινεζα αρχιτεκτων του ιου λεγεται Zheng-Li Shi. Πηραν ιους απο τις νυχτεριδες, και τους αλλαξαν τους 'ανταπτορες' για να μπαινουν στο ανθρωπινο σωμα απευθειας, χωρις μεταφορα απο αλλο ζωο / φορεα ('ανταπτορας' ειναι το κλειδι που χρησιμοποιει ο ιος για να ξεγελασει τα ανθρωπινα κυτταρα και να παρει το ΟΚ να εισελθει μεσα στο σωμα μας και στα κυτταρα μας. Αυτα τα κερατακια που εχει ο ιος, ειναι ανταπτορες, που 'κλειδωνουν' πανω στους ανταπτορες των δικων μας κυτταρων. Αν ο ιος εχει το σωστο 'password' τοτε το κυτταρο μας τον αφηνει να εισελθει. Φτιαξανε τον ιο νυχτεριδας με το σωστο password οι Κινεζοι μας). Πειτε επιτελους την αληθεια στον κοσμο... Δεν ειναι βλακας ο κοσμος οτι αυτο ειναι απο τον Παγκολινο και αλλες αηδιες.\nφτανει πια, οχι αλλο καρβουνο!\nδεν αντεχω αλλο τους μαυροψυχους κορακια δημοσιογραφους σε καναλια και ραδιοφωνα να μας μαυριζουν την ψυχη απτο πρωι μεχρι το βραδυ για τον ιο. φτανει πια μπαστα! μας αλλαξατε τον αδοξαστο!\nΤι θα γίνει με όσους και οσες έχουν γκόμενους?Πως θα την βγάλουν 14 μέρες με την γυναίκα τους και τον σύζυγό τους κλεισμένοι στο σπίτι?\nΝα σταματήσουν τα ντελιβερι και φυσικά οι λαϊκές αγορές όπου συνωστίζονται γέροι και γριες\nΜε την μεταφορικές υπηρεσίες τί γίνεται;;;\nΨωνίζω απο συνοικιακα μμαγαζάκια πλεον. Τα μεγάλα S/M πρέπει λογω συνωστισμού να αποφεύγονται.\nως προχτές δεν γινόταν κανένας έλεγχος, στο αεροδρόμιο, σε επιβάτες που έρχονταν από Ευρώπη! Οι παπάδες μαζεύουν ως σήμερα τους θρησκους και τους μεταλαμβάνουν! Πρέπει να.. φουρφουλιασουμε για να πάρεις μέτρα?